polyglot-tagger/wikipedia-language-snippets-filtered huggingface dataset:
ಚಲನಶಾಸ್ತ್ರಕ್ಕೆ ಸಂಬಂಧಿಸಿದ ಮಾದರಿಗಳಾದ ಬಹು ಹಂತದ ಮಾದರಿಗಳು ಅಥವಾ ಪಟ್ಲಾಕ್ ಪಾಟ್‌ಗಳನ್ನು ಬಳಸಿ ಸಮಯ ಸರಣಿಗಳನ್ನು ಇನ್ನೂ ವಿಶ್ಲೇಷಣೆಗೊಳಪಡಿಸಬಹುದು.
ವಿಶ್ಲೇಷಣಾತ್ಮಕ ಅಣು ವೈದ್ಯಶಾಸ್ತ್ರ ಕಾರ್ಯವಿಧಾನಗಳಿಂದ ಬಿಡುಗಡೆಯಾಗುವ ವಿಕಿರಣದ ಪ್ರಮಾಣವು ಒಂದು ಸುರಕ್ಷಿತ ಪರಿಮಿತಿಯೊಳಗೆ ಇರಿಸಲ್ಪಡುತ್ತದೆ ಮತ್ತು "ಎ‌ಎಲ್‌ಎ‌ಆರ್‌ಎ" ಸೂತ್ರವನ್ನು ಅನುಸರಿಸುತ್ತದೆ. ಅಣು ವೈದ್ಯಶಾಸ್ತ್ರ ಚಿತ್ರಣದಿಂದ ತೆಗೆದುಕೊಳ್ಳಲ್ಪಟ್ಟ ವಿಕಿರಣದ ಪ್ರಮಾಣವು ಅಧ್ಯಯನದ ವಿಧದ ಮೇಲೆ ಅವಲಂಬಿತವಾಗಿ ಹೆಚ್ಚಿನ ಪ್ರಮಾಣದಲ್ಲಿ ಬದಲಾಗುತ್ತದೆ. ಪರಿಣಾಮಕಾರಿಯಾದ ವಿಕಿರಣ ಪ್ರಮಾಣವು ವಾರ್ಷಿಕ ಹಿನ್ನೆಲೆಯ ವಿಕಿರಣ ಪ್ರಮಾಣಕ್ಕಿಂತ ಕಡಿಮೆ ಇರುತ್ತದೆ ಅಥವಾ ಅದಕ್ಕೆ ಹೋಲಿಸಿ ನೋಡುವಂತದ್ದಾಗಿರುತ್ತದೆ. ಒಂದು ಕಿಬ್ಬೊಟ್ಟೆಯ/ಶ್ರೋಣಿಕುಹರದ ಸಿಟಿ ವಿಶ್ಲೇಷಣೆಯಿಂದ ತೆಗೆದುಕೊಳ್ಳಲ್ಪಟ್ಟ ವಿಕಿರಣ ಪ್ರಮಾಣದ ವ್ಯಾಪ್ತಿಯಲ್ಲಿರುತ್ತದೆ ಅಥವಾ ಅದಕ್ಕಿಂತ ಹೆಚ್ಚಾಗಿರುತ್ತದೆ.
ಕೆಲವು ಅಣು ವೈದ್ಯಶಾಸ್ತ್ರ ಕಾರ್ಯವಿಧಾನಗಳು ಹೆಚ್ಚು ನಿಖರವಾದ ಫಲಿತಾಂಶವನ್ನು ಪಡೆಯುವುದಕ್ಕೆ ಮುಂಚೆ ರೋಗಿಯ ವಿಶಿಷ್ಟವಾದ ತಯಾರಿಯು ಅವಶ್ಯಕವಾಗಿರುತ್ತದೆ. ಚಿತ್ರಣಕ್ಕೂ-ಮುಂಚಿನ ತಯಾರಿಗಳು ಪಥ್ಯಕ್ರಮದ ತಯಾರಿಗಳು ಅಥವಾ ಕೆಲವು ನಿರ್ದಿಷ್ಟ ಔಷಧಿಗಳ ಸೇವನೆಯನ್ನು ನಿಲ್ಲಿಸುವಿಕೆಯನ್ನು ಒಳಗೊಳುತ್ತದೆ. ರೋಗಿಗಳು ವಿಶ್ಲೇಷಣೆಗಿಂತ ಮುಂಚೆ ಅಣು ವೈದ್ಯಶಾಸ್ತ್ರ ವಿಭಾಗದೊಂದಿಗೆ ಸಮಾಲೋಚಿಸುವುದಕ್ಕೆ ಉತ್ತೇಜಿಸಲ್ಪಡುತ್ತಾರೆ.
ಅಣು ವೈದ್ಯಶಾಸ್ತ್ರ ವು ವೈದ್ಯಶಾಸ್ತ್ರದ ಮತ್ತು ವೈದ್ಯಕೀಯ ಚಿತ್ರಗ್ರಹಣದ ಒಂದು ವಿಶೇಷ ವಿಭಾಗವಾಗಿದ್ದು, ಈ ವಿಧಾನದ ವೈದ್ಯಕೀಯ ಚಿಕಿತ್ಸೆಯಲ್ಲಿ ವಿಕಿರಣಶೀಲ ನ್ಯೂಕ್ಲೈಡ್‌‍‌ಗಳನ್ನು ಬಳಸಿಕೊಳ್ಳಲಾಗುತ್ತದೆ ಮತ್ತು ಇದರ ಮೂಲಕ ರೋಗಿಯ ದೇಹ ಚಿತ್ರಣವನ್ನು ತೆಗೆದು ಅದರಲ್ಲಿರಬಹುದಾದ ವಿಕಿರಣಶೀಲ ಕ್ಷಯದ ಸಾಧ್ಯತೆಯನ್ನು ನಿರ್ಣಯಿಸಿ ಚಿಕಿತ್ಸೆ ನೀಡಲಾಗುತ್ತದೆ.
ಅಣು ವೈದ್ಯಶಾಸ್ತ್ರ ಕಾರ್ಯವಿಧಾನಗಳಲ್ಲಿ, ವಿಕಿರಣಶೀಲ ನ್ಯೂಕ್ಲೈಡ್‌ಗಳು ವಿಕಿರಣ ಔಷಧ ವಸ್ತುಗಳನ್ನು ಉತ್ಪಾದನೆ ಮಾಡುವ ಸಲುವಾಗಿ ಇತರ ರಾಸಾಯನಿಕ ಮಿಶ್ರಣಗಳ ಜೊತೆ ಅಥವಾ ಔಷಧ ವಸ್ತುಗಳ ಜೊತೆಗೆ ಸಂಯೋಜಿಸಲ್ಪಡುತ್ತವೆ. ಒಮ್ಮೆ ರೋಗಿಗೆ ಪ್ರಾಶನ ಮಾಡಿಸಲ್ಪಟ್ಟ ಈ ವಿಕಿರಣ ಔಷಧವಸ್ತುಗಳು ಕೆಲವು ನಿರ್ದಿಷ್ಟ ಅಂಗಗಳಿಗೆ ಅಥವಾ ಕೋಶೀಯ ಗ್ರಾಹಕಗಳಿಗೆ ಸ್ಥಾನಿಕವಾಗುತ್ತವೆ. ವಿಕಿರಣ ಔಷಧವಸ್ತುಗಳ ಈ ಗುಣಲಕ್ಷಣವು, ಅಂಗಾಂಶದ ಅಂಗರಚನಾಶಾಸ್ತ್ರದ ದೈಹಿಕ ಬದಲಾವಣೆಗಳ ಮೇಲೆ ಆಧಾರವಾಗಿರುವುದರ ಬದಲಾಗಿ, ಕೋಶೀಯ ಕಾರ್ಯ ಮತ್ತು ಶರೀರ ವಿಜ್ಞಾನದ ಮೇಲೆ ಅವಲಂಬಿತವಾಗಿ ಅಣು ವೈದ್ಯಶಾಸ್ತ್ರಕ್ಕೆ ದೇಹದಲ್ಲಿನ ಒಂದು ರೋಗದ-ಪ್ರಕ್ರಿಯೆಯ ವ್ಯಾಪ್ತಿಯನ್ನು ಕಂಡುಹಿಡಿಯುವ ಸಾಮರ್ಥ್ಯವನ್ನು ಅನುಮತಿಸುತ್ತದೆ. ಕೆಲವು ರೋಗಗಳಲ್ಲಿ ಅಣು ವೈದ್ಯಶಾಸ್ತ್ರ ಅಧ್ಯಯನಗಳು ಪ್ರಾಥಮಿಕ ಹಂತಗಳಲ್ಲಿ ಇತರ ರೋಗನಿರ್ಣಯ ಪರೀಕ್ಷೆಗಳಿಗಿಂತ ಹೆಚ್ಚಿನ ಪ್ರಮಾಣದಲ್ಲಿ ಸಮಸ್ಯೆಗಳನ್ನು ಗುರುತಿಸುತ್ತವೆ.
ಫ್ರೆಡ್ರಿಕ್ ಜೋಲಿಯಟ್-ಕ್ಯೂರಿ ಮತ್ತು ಐರೆನ್ ಜೋಲಿಯಟ್-ಕ್ಯೂರಿ ಇವರುಗಳಿಂದ 1934 ರಲ್ಲಿ ಕೃತಕವಾಗಿ ಉತ್ಪಾದಿಸಲ್ಪಟ್ಟ ವಿಕಿರಣ ನ್ಯೂಕ್ಲೈಡ್‌ಗಳ ಸಂಶೋಧನೆಯು ಅಣು ವೈದ್ಯಶಾಸ್ತ್ರದಲ್ಲಿನ ಅತ್ಯಂತ ಮಹತ್ವದ ಮೈಲಿಗಲ್ಲು ಎಂಬುದಾಗಿ ಹಲವಾರು ಇತಿಹಾಸಕಾರರು ಪರಿಗಣಿಸುತ್ತಾರೆ. ಫೆಬ್ರವರಿ 1934 ರಲ್ಲಿ, ಅಲ್ಯುಮಿಯಮ್ ಹಾಳೆಯಲ್ಲಿ ಒಂದು ಪೊಲೋನಿಯಮ್ ತಯಾರಿಕೆಯ ಜೊತೆಗೆ ವಿಕಿರಣಿಸಲ್ಪಟ್ಟ ವಿಕಿರಣಶೀಲವನ್ನು ಸಂಶೋಧಿಸಿದ ನಂತರ ಅವರುಗಳು ನೇಚರ್ ನಿಯತಕಾಲಿಕದಲ್ಲಿ ವಿಕಿರಣಶೀಲ ಭೌತಿಕ ವಸ್ತುವಿನ ಮೊದಲ ಕೃತಕ ಉತ್ಪಾದನೆಯನ್ನು ವರದಿ ಮಾಡಿದರು. ಅವರ ಕಾರ್ಯಗಳು ಎಕ್ಸ್-ರೇ ಯ ಮೇಲೆ ಕಾರ್ಯನಿರ್ವಹಿಸಿದ ವಿಲ್‌ಹೆಮ್ ಕೋನಾರ್ಡ್ ರೋಯೆಂಟ್‌ಗನ್, ವಿಕಿರಣಶೀಲ ಯುರೇನಿಯಮ್ ಲವಣಗಳ ಮೇಲೆ ಕಾರ್ಯನಿರ್ವಹಿಸಿದ ಹೆನ್ರಿ ಬೆಕ್ವೆರೆಲ್, ಮತ್ತು ವಿಕಿರಣಶೀಲಥೋರಿಯಮ್‌, ಪೊಲೊನಿಯಮ್ ಮತ್ತು "ವಿಕಿರಣಶೀಲ" ಎಂಬ ಶಬ್ದವನ್ನು ಸಂಯೋಜಿಸಿದ ಮೇರಿ ಕ್ಯೂರಿ ಇವರುಗಳ ಮುಂಚಿನ ಸಂಶೋಧನೆಗಳ ಮೇಲೆ ನಿರ್ಮಿಸಲ್ಪಟ್ಟಿದ್ದವು. ಟಾರೋ ಟಾಕೆಮಿಯು ವೈದ್ಯಶಾಸ್ತ್ರಕ್ಕೆ ನ್ಯೂಕ್ಲಿಯರ್ ಭೌತಶಾಸ್ತ್ರವನ್ನು 1930ರ ದಶಕದಲ್ಲಿ ಅಧ್ಯಯನ ಮಾಡಿದರು. ಪ್ರಾರಂಭದ ಈ ಸಂಶೋಧನಕಾರರನ್ನು ನಮೂದಿಸದೇ ಹೋದ ಪಕ್ಷದಲ್ಲಿ ಅಣು ವೈದ್ಯಶಾಸ್ತ್ರದ ಇತಿಹಾಸವು ಸಂಪೂರ್ಣವೆನಿಸಿಕೊಳ್ಳುವುದಿಲ್ಲ.
ಕೆಲವು ಕೇಂದ್ರಗಳಲ್ಲಿ, ಅಣು ವೈದ್ಯಶಾಸ್ತ್ರ ವಿಶ್ಲೇಷಣೆಗಳು, ವಿಕಿರಣ ಔಷಧಿಗಳು ಕೇಂದ್ರೀಕೃತವಾಗಿರುವ ದೇಹದ ಭಾಗವನ್ನು ಗುರುತಿಸುವ ಸಲುವಾಗಿ ಸಿಟಿ ಅಥವಾ ಎಮ್‌ಆರ್‌ಐಗಳಂತಹ ವಿಧಾನಗಳಿಂದ ಚಿತ್ರಣಗಳ ಮೇಲೆ ಸಾಫ್ಟ್‌ವೇರ್ ಅಥವಾ ಉತ್ಕೃಷ್ಟವಾದ ಕ್ಯಾಮರಾಗಳನ್ನು ಬಳಸಿಕೊಂಡು ಅಧ್ಯಾರೋಪಿಸಲ್ಪಡುತ್ತವೆ . ಈ ಪದ್ಧತಿಯು ಅನೇಕ ವೇಳೆ ಚಿತ್ರಣ ಸಮ್ಮಿಳನ ಅಥವಾ ಸಹ-ಸಂಯೋಜನ ಎಂಬುದಾಗಿ ಕರೆಯಲ್ಪಡುತ್ತದೆ, ಉದಾಹರಣೆಗೆ ಸ್ಪೆಕ್ಟ್/ಸಿಟಿ ಮತ್ತು ಪಿಇಟಿ/ಸಿಟಿ. ಅಣು ವೈದ್ಯಶಾಸ್ತ್ರದಲ್ಲಿ ಸಮ್ಮಿಳನ ಚಿತ್ರಣ ತಂತ್ರಗಾರಿಕೆಯು ಅಂಗರಚನಾಶಾಸ್ತ್ರ ಮತ್ತು ಕಾರ್ಯಗಳ ಬಗೆಗೆ ಮಾಹಿತಿಯನ್ನು ನೀಡುತ್ತದೆ, ಅದು ಇದರ ಹೊರತಾಗಿ ದೊರೆಯುವುದಿಲ್ಲ, ಅಥವಾ ಈ ಮಾಹಿತಿಯನ್ನು ಪಡೆಯುವುದಕ್ಕೆ ಹೆಚ್ಚು ಪ್ರಚೋದಕವಾದ ಕಾರ್ಯವಿಧಾನ ಅಥವಾ ಶಸ್ತ್ರಚಿಕಿತ್ಸೆಯು ಅವಶ್ಯಕವಾಗುತ್ತದೆ.
ಅಣು ಚಿಕಿತ್ಸೆಯ ವೈದ್ಯರ ಮೊದಲ ಜವಾಬ್ದಾರಿ ಎಂದರೆ ಅಣು ಚಿಕಿತ್ಸೆಯ ಸ್ಕ್ಯಾನ್ ವಿಶ್ಲೇಷಿಸುವುದು ಮತ್ತು ಕ್ಯಾನ್ಸರ್ ಥೈರಾಯಿಡ್ ಖಾಯಿಲೆ ಮತ್ತು ಮೂಳೆ ಸೆಳೆತದ ಶಮನಕಾರಕ ಚಿಕಿತ್ಸೆಗಳಿಗೆ ವ್ಯಾಖ್ಯಾನ ನೀಡುವುದು.
ವೈದ್ಯರು ಅಣು ವೈದ್ಯಶಾಸ್ತ್ರದಲ್ಲಿ ತಜ್ಞತೆ ಪಡೆದುಕೊಳ್ಳಲು ವಿವಿಧ ಕಾರಣಗಳಿವೆ. ಅಣು ಭೌತಶಾಸ್ತ್ರ ಮತ್ತು ವೈದ್ಯಕೀಯ ಚಿತ್ರಣಗಳಲ್ಲಿ ಆಸಕ್ತಿಗಳಿಗೆ ಅನುಗುಣವಾಗಿ ಕೆಲವು ವೈದ್ಯರು ಅಣು ವೈದ್ಯಶಾಸ್ತ್ರಜ್ಞರಾಗುತ್ತಾರೆ. ಇನ್ನೂ ಕೆಲವರು ಬೇರೆ ಬೇರೆ ವಿಷಯಗಳ ಮೇಲೆ ತಜ್ಞತೆ ಪಡೆದ ನಂತರ ಅಣು ವೈದ್ಯಶಾಸ್ತ್ರದ ಕಡೆ ಹೊರಳುತ್ತಾರೆ ಏಕೆಂದರೆ ಇದರಲ್ಲಿ ನಿಯಮಿತವಾದ ಕೆಲಸದ ವೇಳೆ ಇದೆ ಅಣು ವೈದ್ಯಕೀಯಲ್ಲಿ ಮತ್ತು ಅಣು ಚಿತ್ರಣದಲ್ಲಿ ಸಂಶೋಧನೆಗೆ ಅಪಾರ ಅವಕಾಶಗಳಿರುವುದರಿಂದ ಕೆಲವರು ಅಣು ವೈದ್ಯಶಾಸ್ತ್ರ ಆರಿಸಿಕೊಳ್ಳುತ್ತಾರೆ.
ಸ್ಯಾಮ್ ಸೈಡ್ಲಿನ್‌ರಿಂದ ಅಮೇರಿಕಾದ ವೈದ್ಯಕೀಯ ಸಂಸ್ಥೆಯಲ್ಲಿ ಒಂದು ಲೇಖನವು 7, 1946 ರಂದು ಪ್ರಕಟಿಸಲ್ಪಟ್ಟ ಸಮಯದಲ್ಲಿ ಅಣು ವೈದ್ಯಶಾಸ್ತ್ರವು ಒಂದು ಸಂಭವನೀಯ ವಿಭಾಗವಾಗಿ ಸಾರ್ವಜನಿಕ ಮನ್ನಣೆಯನ್ನು ಪಡೆದುಕೊಂಡಿತು. ಲೇಖನವು ವಿಕಿರಣ ಅಯೋಡಿನ್ ಅನ್ನು ಬಳಸಿಕೊಂಡು ಥೈರಾಯ್ಡ್ ಕ್ಯಾನ್ಸರ್ ಅನ್ನು ಹೊಂದಿರುವ ಒಬ್ಬ ರೋಗಿಯ ಯಶಸ್ವಿ ಚಿಕಿತ್ಸೆಯನ್ನು ವರ್ಣಿಸಿತು. ಇದು ಹಲವಾರು ಇತಿಹಾಸಕಾರರಿಂದ ಅಣು ವೈದ್ಯಶಾಸ್ತ್ರದಲ್ಲಿ ಯಾವತ್ತಿಗೂ ಕೂಡ ಪ್ರಕಟಿಸಲ್ಪಟ್ಟಿರದ ಒಂದು ಪ್ರಮುಖ ಲೇಖನ ಎಂಬುದಾಗಿ ಪರಿಗಣಿಸಲ್ಪಟ್ಟಿತು. ಆದಾಗ್ಯೂ, -131ನ ಮುಂಚಿನ ಬಳಕೆಯು ಥೈರಾಯ್ಡ್ ಕ್ಯಾನ್ಸರ್‌ನ ಚಿಕಿತ್ಸೆಗೆ ಮೀಸಲಿಡಲ್ಪಟ್ಟಿತ್ತು, ಇದರ ಬಳಕೆಯು ನಂತರದಲ್ಲಿ ಥೈರಾಯ್ಡ್ ಗ್ರಂಥಿಯ ಚಿತ್ರಣ, ಥೈರಾಯ್ಡ್ ಕಾರ್ಯದ ಪರಿಮಾಣ ಮಾಪನ, ಮತ್ತು ಹೈಪರ್‌ ಥೈರಾಯ್ಡಿಸಮ್‌ಗೆ ಚಿಕಿತ್ಸೆ ಮುಂತಾದವುಗಳನ್ನು ಒಳಗೊಳ್ಳುವುದಕ್ಕೆ ವಿಸ್ತರಿಸಲ್ಪಟ್ಟಿತು.
ವೈದ್ಯಕೀಯ-ಬಳಕೆಗೆ ಸಂಶೋಧಿಸಲ್ಪಟ್ಟ ಹಲವಾರು ವಿಕಿರಣ ನ್ಯೂಕ್ಲೈಡ್‌ಗಳಲ್ಲಿ, ಯಾವೊಂದೂ ಕೂಡ ಟೆಕ್ನೆಟಿಯಮ್-99ಎಮ್ ನ ಸಂಶೋಧನೆ ಮತ್ತು ಅಭಿವೃದ್ಧಿಯಷ್ಟು ಮಹತ್ವದ್ದಾಗಿರಲಿಲ್ಲ. ಇದು 1937 ರಲ್ಲಿ ಮೊದಲಿಗೆ ಸಿ. ಪೆರಿಯರ್ ಮತ್ತು ಇ. ಸೆಗ್ರೆ ಇವರುಗಳಿಂದ ಪೀರಿಯಾಡಿಕ್ ಟೇಬಲ್‌ನಲ್ಲಿ ಸ್ಥಳದ ಸಂಖ್ಯೆ 43 ಅನ್ನು ತುಂಬುವುದಕ್ಕೆ ಸಂಶೋಧಿಸಲ್ಪಟ್ಟಿತ್ತು. 1960ರ ದಶಕದ ಸಮಯದಲ್ಲಿ ಟೆಕ್ನೆಟಿಯಮ್-99ಎಮ್ ಅನ್ನು ಉತ್ಪಾದಿಸುವುದಕ್ಕೆ ಜನರೇಟರ್ ವ್ಯವಸ್ಥೆಯ ಬೆಳವಣಿಗೆಯು ವೈದ್ಯಕೀಯ ಬಳಕೆಯ ಒಂದು ಪ್ರಾಯೋಗಿಕ ವಿಧಾನವಾಗಿ ಬದಲಾಯಿತು. ಪ್ರಸ್ತುತದಲ್ಲಿ, ಟೆಕ್ನೆಟಿಯಮ್-99ಎಮ್ ಇದು ಅಣು ವೈದ್ಯಶಾಸ್ತ್ರದಲ್ಲಿ ಹೆಚ್ಚಾಗಿ ಬಳಸಿಕೊಳ್ಳಲ್ಪಡುತ್ತಿರುವ ಘಟಕವಾಗಿದೆ ಮತ್ತು ಇದು ಅಣು ವೈದ್ಯಶಾಸ್ತ್ರ ಚಿತ್ರಣದ ಅಧ್ಯಯನಗಳ ಹಲವಾರು ವಿಧಗಳಲ್ಲಿ ಬಳಸಿಕೊಳ್ಳಲ್ಪಡುತ್ತಿದೆ.
ಭವಿಷ್ಯದಲ್ಲಿ, ಅಣು ವೈದ್ಯಶಾಸ್ತ್ರವು ಪರಮಾಣು ವೈದ್ಯಶಾಸ್ತ್ರ ಎಂಬುದಾಗಿ ಕರೆಯಲ್ಪಡುತ್ತದೆ. ಜೀವಿಗಳಲ್ಲಿನ ಕೋಶಗಳ ಜೈವಿಕ ಕ್ರಿಯೆಗಳು ವಿಸ್ತರಿಸುತ್ತ ಹೋಗುತ್ತವೆ ಎಂಬ ನಮ್ಮ ಅರಿವಿನ ಪ್ರಕಾರ, ಕೋಶೀಯ ಮತ್ತು ಉಪಕೋಶೀಯ ಹಂತಗಳಲ್ಲಿನ ಜೈವಿಕ ಪ್ರಕ್ರಿಯೆಗಳಲ್ಲಿ ಗೋಚರಿಕೆ, ಗುಣಲಕ್ಷಣ, ಮತ್ತು ಪರಿಮಾಣ ಮಾಪನಗಳನ್ನು ಅನುಮತಿಸುವ ಸಲುವಾಗಿ ನಿರ್ಧಿಷ್ಟ ಶೋಧಕಗಳು ಅಭಿವೃದ್ಧಿಗೊಳಿಸಲ್ಪಡಬಹುದು. ಅಣು ವೈದ್ಯಶಾಸ್ತ್ರವು ತನ್ನ ಕಾರ್ಯಗಳ ಮೇಲಿನ ಪ್ರಾಶಸ್ತ್ಯತೆ ಮತ್ತು ಒಂದು ನಿರ್ದಿಷ್ಟ ರೋಗದ ಪ್ರಕ್ರಿಯೆಗೆ ನಿಖರವಾಗಿರುವ ಚಿತ್ರಣ ಘಟಕಗಳ ಬಳಕೆಯ ಕಾರಣದಿಂದಾಗಿ ಪರಮಾಣು ವೈದ್ಯಶಾಸ್ತ್ರದ ಬೋಧನಾ ಶಾಖೆಯನ್ನು ಅಳವಡಿಸಿಕೊಳ್ಳುವ ಒಂದು ನಿರ್ಧಿಷ್ಟ ಮಾದರಿಯ ವಿಭಾಗವಾಗಿದೆ.
ಅಣು ವೈದ್ಯಶಾಸ್ತ್ರದ ಇತಿಹಾಸವು ವಿಭಿನ್ನ ವಿಭಾಗಗಳಾದ ಭೌತಶಾಸ್ತ್ರ, ರಸಾಯನಶಾಸ್ತ್ರ, ಎಂಜಿನಿಯರಿಂಗ್, ಮತ್ತು ವೈದ್ಯಕಿಯಶಾಸ್ತ್ರದಲ್ಲಿನ ಪ್ರಮುಖ ವಿಜ್ಞಾನಿಗಳಿಂದ ಪಡೆದುಕೊಂಡ ಕೊಡುಗೆಗಳ ಜೊತೆಗೆ ಶ್ರೀಮಂತವಾಗಿದೆ. ಅಣು ವೈದ್ಯಶಾಸ್ತ್ರದ ಬಹುವಿಭಾಗದ ಸ್ವಭಾವವು ವೈದ್ಯಕೀಯ ಇತಿಹಾಸಗಾರರಿಗೆ ಅಣು ವೈದ್ಯಶಾಸ್ತ್ರದ ಉಗಮವನ್ನು ಗುರುತಿಸುವುದಕ್ಕೆ ಕಷ್ಟವಾಗುವಂತೆ ಮಾಡುತ್ತದೆ. ಇದು ಸಂಭಾವ್ಯವಾಗಿ 1934 ರಲ್ಲಿನ ಕೃತಕ ವಿಕಿರಣ ಕ್ರಿಯೆಗಳ ಸಂಶೋಧನೆ ಮತ್ತು 1946 ರಲ್ಲಿ ಓಕ್ ರಿಜ್ ರಾಷ್ಟ್ರೀಯ ಪ್ರಯೋಗಾಲಯದಿಂದ ವೈದ್ಯಕೀಯಕ್ಕೆ ಸಂಬಂಧಿಸಿದ ಬಳಕೆಗೆ ವಿಕಿರಣ ನ್ಯೂಕ್ಲೈಡ್‌ಗಳ ಉತ್ಪಾದನೆ ಈ ಎರಡರ ನಡುವೆ ಉಗಮವಾಗಿದೆ ಎಂಬುದಾಗಿ ತಿಳಿಯಲ್ಪಡುತ್ತದೆ.
ಅಣು ವೈದ್ಯಶಾಸ್ತ್ರದ ವ್ಯಾಪಕವಾದ ವೈದ್ಯಕೀಯ ಬಳಕೆಯು 1950 ರ ದಶಕದ ಆದಿಯಲ್ಲಿ ಪ್ರಾರಂಭವಾಯಿತು, ಹಾಗೆಯೇ ಜ್ಞಾನವು ವಿಕಿರಣ ನ್ಯೂಕ್ಲೈಡ್‌ಗಳು, ವಿಕಿರಣಶೀಲದ ಸಂಶೋಧನೆ, ಮತ್ತು ಜೀವರಾಸಾಯನಿಕ ಪ್ರಕ್ರಿಯೆಗಳನ್ನು ಕಂಡುಹಿಡಿಯುವುದಕ್ಕೆ ನಿರ್ದಿಷ್ಟ ವಿಕಿರಣನ್ಯೂಕ್ಲೈಡ್‌ಗಳ ಬಳಕೆಗೆ ವಿಸ್ತರಿಸಲ್ಪಟ್ಟಿತು. ಮೊದಲ ಸರಳ ರೇಖಾಕೃತಿಯ ವಿಶ್ಲೆಷಕವನ್ನು ಅಭಿವೃದ್ಧಿಗೊಳಿಸುವ ಬೆನಿಡಿಕ್ಟ್‌ ಕ್ಯಾಸೆನ್‌ರ ಮುಂಚಿನ ಕಾರ್ಯಗಳು ಮತ್ತು ಹ್ಯಾಲ್ ಒ. ಆಂಗರ್‌ರ ಸ್ಫುರಣರೇಖನ ಕ್ಯಾಮರಾ ಇವುಗಳು ಅಣು ವೈದ್ಯಶಾಸ್ತ್ರದ ಆಗತಾನೇ ಪ್ರಾರಂಭವಾದ ಶಾಖೆಯನ್ನು ಒಂದು ಪೂರ್ತಿ-ಸಜ್ಜುಗೊಳಿಸಲ್ಪಟ್ಟ ವೈದ್ಯಕೀಯ ಚಿತ್ರಣದ ಶಾಖೆಯಾಗಿ ಬದಲಾಯಿಸಿತು.
ಅಣು ವೈದ್ಯಶಾಸ್ತ್ರದ ಈ ವರ್ಷಗಳಲ್ಲಿ ಬೆಳವಣಿಗೆಯು ಅಸಾಧಾರಣವಾಗಿತ್ತು. 1954 ರಲ್ಲಿ ಯುಎಸ್‌ಎಮ್, ವಾಷಿಂಗ್‌ಟನ್‍ನ ಸ್ಪೋಕೇನ್‌ನಲ್ಲಿ ಸೊಸೈಟಿ ಆಫ್ ನ್ಯೂಕ್ಲಿಯರ್ ಮೆಡಿಸಿನ್ ಸ್ಥಾಪಿಸಲ್ಪಟ್ಟಿತು. 1960 ರಲ್ಲಿ, ಸಂಸ್ಥೆಯು ಅಣು ವೈದ್ಯಶಾಸ್ತ್ರದ ಒಂದು ನಿಯತಕಾಲಿಕದ ಪ್ರಕಟಣೆಯನ್ನು ಪ್ರಾರಂಭಿಸಿತು, ಅದು ಅಮೇರಿಕಾದಲ್ಲಿ ಈ ಶಾಖೆಯ ಒಂದು ಪ್ರಮುಖ ವೈಜ್ಞಾನಿಕ ನಿಯತಕಾಲಿಕವಾಗಿತ್ತು. ಅಲ್ಲಿ ಚಿತ್ರಣ ಸಾಧನಗಳು ಮತ್ತು ಇನ್-ವಿಟ್ರೋ ಅಧ್ಯಯನಗಳ ಜೊತೆಗೆ ಬಳಸುವ ಸಲುವಾಗಿ ಹೊಸ ವಿಕಿರಣ ನ್ಯೂಕ್ಲೈಡ್‌ಗಳ ಮತ್ತು ವಿಕಿರಣ ಔಷಧವಸ್ತುಗಳ ಸಂಶೋಧನೆಯ ಪ್ರಾಬಲ್ಯವು ಅಸ್ತಿತ್ವದಲ್ಲಿತ್ತು.
1970ರ ದಶಕದ ಸಮಯದ ವೇಳೆಗೆ ದೇಹದ ಹೆಚ್ಚಿನ ಭಾಗಗಳು ಅಣು ವೈದ್ಯಶಾಸ್ತ್ರ ಕಾರ್ಯವಿಧಾನಗಳನ್ನು ಬಳಸಿಕೊಂಡು ಗೋಚರಿಸುವಂತೆ ಮಾಡಲ್ಪಟ್ಟವು. 1971ರಲ್ಲಿ, ಅಮೇರಿಕಾದ ವೈದ್ಯಕೀಯ ಸಂಸ್ಥೆಯು ಅಣು ವೈದ್ಯಶಾಸ್ತ್ರವನ್ನು ಒಂದು ವೈದ್ಯಕೀಯ ಶಾಖೆಯಾಗಿ ವಿಧ್ಯುಕ್ತವಾಗಿ ಗುರುತಿಸಿತು. 1972 ರಲ್ಲಿ, ಅಣು ವೈದ್ಯಶಾಸ್ತ್ರದ ಅಮೇರಿಕದ ಮಂಡಳಿಯು ಸ್ಥಾಪನೆಗೊಳ್ಳಲ್ಪಟ್ಟಿತು, ಅದು ಅಣು ವೈದ್ಯಶಾಸ್ತ್ರವನ್ನು ಒಂದು ವೈದ್ಯಕೀಯ ಶಾಖೆಯಾಗಿ ಸಂಯೋಜಿಸಿತು.
ಚಯಾಪಚಯ ಅಥವಾ ಗ್ರಹಿಕೆ ಅಥವಾ ಸಂಕೀರ್ಣ ಲವಣವೊಂದರಲ್ಲಿ ಕೇಂದ್ರ ಪರಮಾಣುವಿಗೆ ಬಂಧಿಸಿಕೊಂಡಿರುವ ಪರಮಾಣು‌ಗಳ ನಿರ್ಬಂಧಿಸುವಿಕೆಯ ಮೇಲೆ ಆಧಾರಿತವಾದ ರೋಗದ ಚಿಕಿತ್ಸೆಯೂ ಕೂಡ ಔಷಧ ಶಾಸ್ತ್ರದ ಇತರ ವಿಭಾಗಗಳಂತೆ ಸಂಪೂರ್ಣಗೊಳ್ಳಲ್ಪಡುತ್ತದೆ. ಆದಾಗ್ಯೂ, ವಿಕಿರಣ ಔಷಧ ವಸ್ತುಗಳು ಸಣ್ಣ-ವ್ಯಾಪ್ತಿಯ ಅಯಾನೀಕರಣ ವಿಕಿರಣದ ಅಂಗಾಂಶ-ವಿನಾಶಕಾರಿ ಶಕ್ತಿಯ ಮೇಲೆ ಅವಲಂಬಿತವಾಗಿರುತ್ತದೆ.
1980 ರ ದಶಕದ ಸಮಯದಲ್ಲಿ, ವಿಕಿರಣ ಔಷಧವಸ್ತುಗಳು ಹೃದಯ ರೋಗದ ರೋಗನಿರ್ಣಯದ ಬಳಕೆಗೆ ವಿನ್ಯಾಸಗೊಳಿಸಲ್ಪಟ್ಟಿದ್ದವು. ಅದೇ ಸಮಯದಲ್ಲಿ, ಏಕೈಕ ಫೋಟಾನ್ ಹೊರಸೂಸುವಿಕೆಯ ತಲಲೇಖನದ ಬೆಳವಣಿಗೆಯು ಹೃದಯದ ಮೂರು-ಆಯಾಮದ ಪುನರ್ನಿರ್ಮಾಣಕ್ಕೆ ಕಾರಣವಾಯಿತು ಮತ್ತು ನ್ಯೂಕ್ಲಿಯರ್ ಹೃದಯ ವಿಜ್ಞಾನ ವಿಭಾಗದ ಸ್ಥಾಪನೆಗೆ ಕಾರಣವಾಯಿತು.
ಕೆಲವು ವಿಕಿರಣ ನ್ಯೂಕ್ಲೈಡ್‌ಗಳ ಮೂಲ ಹಾಗೂ ಕೆಲವು ವಿಕಿರಣ ಔಷಧ ವಸ್ತುಗಳ ಕುರಿತಾದ ಟಿಪ್ಪಣಿ
ಬಿಧಾನ್‌ ಚಂದ್ರರಾಯ್‌ ಅವರು ಜುಲೈ ೧, ೧೮೮೨ರಂದು ಬಿಹಾರದ ಪಾಟ್ನಾದಲ್ಲಿನ ಬಿ.ಎಮ್‌.ದಾಸ್‌ ರಸ್ತೆ, ಬಂಕಿಪುರದಲ್ಲಿ ಜನಿಸಿದರು. ಅವರ ತಂದೆಯವರಾದ ಪ್ರಕಾಶಚಂದ್ರ ಅವರು ಓರ್ವ ಸುಂಕಾಧಿಕಾರಿಯಾಗಿದ್ದರು. ಇವರು ಇವರ ತಂದೆಯವರ ಐದು ಮಕ್ಕಳಲ್ಲಿ ಕಿರಿಯವರಾಗಿದ್ದು, ತನ್ನ ಪಾಲಕರ ಸರಳತೆ, ಶಿಸ್ತು ಮತ್ತು ಕಾರುಣ್ಯತೆಯಿಂದ ಪ್ರಭಾವಿತರಾಗಿದ್ದರು. ಇವರ ಪಾಲಕರು ಇವರಲ್ಲಿ ತನ್ನ ಸಂಬಂಧಿಕರಲ್ಲಿ ಮಾತ್ರ ಕರುಣೆ ಮತ್ತು ವಾತ್ಸಲ್ಯವನ್ನು ಹೊಂದದೇ ಎಲ್ಲ ಜನರಲ್ಲೂ ದಯಾಪರನಾಗಿರುವ ಬುದ್ದಿ ಮೂಡುವಂತೆ ಪ್ರೆರೇಪಣೆ ನೀಡಿದರು.
ಇವರು ತಮ್ಮ ಹದಿನಾಲ್ಕನೇ ವರ್ಷದಲ್ಲಿರುವಾಗ ಅವರ ತಾಯಿಯವರನ್ನು ಕಳೆದುಕೊಂಡರು. ಇವರ ತಂದೆಯವರು ಅವರ ಐದು ಮಕ್ಕಳಿಗೆ ತಾಯಿಯಾಗಿ, ತಂದೆಯಾಗಿ ಕರ್ತವ್ಯ ನಿರ್ವಹಿಸಿದರು. ಅವರು ಯಾರಿಗೂ ಕೆಲಸ ಮಾಡುವಂತೆ ಒತ್ತಾಯಿಸಲಿಲ್ಲ ಆದರೆ ಗುರಿಯನ್ನು ಸಾಧಿಸಲು ದಾರಿಯನ್ನು ಮಾತ್ರ ತೋರಿಸಿಕೊಟ್ಟರು. ಎಲ್ಲ ಐದು ಮಕ್ಕಳೂ ತಮ್ಮ ತಮ್ಮ ಮನೆಕೆಲಸಗಳನ್ನು ತಾವೇ ಮಾಡಿಕೊಳ್ಳಬೇಕಾಗಿತ್ತು. ಅವು ಬಿಧಾನ್‌ ಅವರ ಕಾಲೇಜು ದಿನಗಳಲ್ಲಿ ಅವರಿಗೆ ತುಂಬ ಸಹಾಯಕವಾದ ಅಂಶಗಳಾದವು.
ಬಿಧಾನ್‌ ಅವರು ತಮ್ಮ .ಯನ್ನು ಕಲ್ಕತ್ತಾದ ಪ್ರೆಸಿಡೆನ್ಸಿ ಕಾಲೇಜಿನಲ್ಲಿ ಮತ್ತು ಬಿ.ಎ ಪದವಿಯನ್ನು ಪಾಟ್ನಾ ಕಾಲೇಜಿನಲ್ಲಿ ಗಣಿತದಲ್ಲಿ ಅಗ್ರಗಣ್ಯರಾಗಿ ಪುರೈಸಿದರು. ನಂತರ ಪ್ರವೇಶಕ್ಕಾಗಿ
ಬೆಂಗಾಲ್‌ ಇಂಜಿನಿಯರಿಂಗ್‌ ಕಾಲೇಜ್‌ ಮತ್ತು ಕಲ್ಕತ್ತಾ ವೈದ್ಯಕೀಯ ಕಾಲೇಜಿನಲ್ಲಿ ಅರ್ಜಿ ಸಲ್ಲಿಸಿದರು. ಎರಡೂ ಕಡೆಯಲ್ಲಿಯೂ ಅವಕಾಶಗಳು ದೊರೆಯಾಗಿಯೂ ಅವರು ವೈದ್ಯಕೀಯ ಕಾಲೇಜಿಗೆ ಹೋಗುವ ಆಯ್ಕೆಯನ್ನೇ ಆಯ್ಕೆ ಮಾಡಿಕೊಂಡರು. ಬಿಧಾನ್‌ ಅವರು ೧೯೦೧ ಜೂನ್‌ರಲ್ಲಿ ಕಲ್ಕತ್ತಾಗೆ ಆಗಮಿಸಿದರು. ಅವರು ಅಲ್ಲಿ ಬರೆದ " , ." ಎಂಬ ವಾಕ್ಯದಿಂದ ತುಂಬ ಪ್ರಭಾವಿತರಾದರು. ಮತ್ತು ಈ ವಾಕ್ಯವು ಅವರ ಜೀವನದ ಪಥದ ಪರಿವರ್ತನೆಗೆ ಮತ್ತು ಜಿವನದುದ್ದಕ್ಕೂ ಅವರು ನಡೆದ ದಾರಿಗೆ ಕಾರಣವಾದ ಮುಖ್ಯ ಅಂಶವಾಯಿತು.
ಡಾ.ರಾಯ್‌ ಗಾಂಧೀಜಿಯವರ ಮಿತ್ರರೂ ಮತ್ತು ವೈದ್ಯರೂ ಆಗಿದ್ದರು. ಕ್ವಿಟ್ ಇಂಡಿಯಾ ಚಳುವಳಿಯ ಸಂದರ್ಭದಲ್ಲಿ ಗಾಂಧೀಜಿಯವರು ೧೯೩೩ರಲ್ಲಿ ಪೂನಾದಲ್ಲಿ ಪರ್ಣಕುಟಿವಿನ್‌ನಲ್ಲಿ ಚಿಕಿತ್ಸೆಗೊಳಗಾಗುತ್ತಿದ್ದಾಗ ಡಾ. ರಾಯ್‌ ಅವರೇ ಅವರನ್ನು ಆರೈಕೆ ಮಾಡುತ್ತಿದ್ದರು. ಆದರೆ ಗಾಂಧೀಜಿಯವರು ಆ ಔಷಧಗಳು ವಿದೇಶದಲ್ಲಿ ತಯಾರಾದವುಗಳಾಗಿದ್ದರಿಂದ ತೆಗೆದುಕೊಳ್ಳಲು ನಿರಾಕರಿಸಿದರು. ಗಾಂಧೀಜಿಯವರು ಡಾ.ರಾಯ್‌ ಅವರನ್ನುದ್ದೇಶಿಸಿ " ಡಾ.ರಾಯ್‌ ಅವರೇ ನಾನೇಕೆ ನಿಮ್ಮ ಸೇವೆಯನ್ನು ಸ್ವೀಕರಿಸಬೇಕು? ನನ್ನ ದೇಶವಾಸಿಗಳಾದ ನಾಲ್ಕು ದಶಲಕ್ಷ ಜನರಿಗೆ ನಿಮ್ಮಿಂದ ಉಚಿತವಾಗಿ ಸೇವೆ ನೀಡಲು ಸಾಧ್ಯವೇ?" ಎಂದು ಕೇಳಿದರು. ಅದಕ್ಕೆ ಡಾ. ರಾಯ್‌ ಅವರು ಉತ್ತರಿಸುತ್ತಾ" ಇಲ್ಲ ಗಾಂಧೀಜಿಯವರೇ ನಾನು ಮೋಹನದಾಸ ಕರಮಚಂದ ಗಾಂಧಿಯನ್ನು ಉಪಚರಿಸಲು ಬರಲಿಲ್ಲ. ಮತ್ತು ನನ್ನಿಂದ ನಾಲ್ಕು ದಶಲಕ್ಷ ಜನರಿಗೆ ಉಚಿತವಾಗಿ ಚಿಕಿತ್ಸೆ ನೀಡಲು ಸಾಧ್ಯವೂ ಇಲ್ಲ. ಆದರೆ ನಾನು ಬಂದಿರುವುದು ನಾಲ್ಕು ದಶಲಕ್ಷ ಜನರ ಮುಖಂಡನನ್ನು ಉಪಚರಿಸಲು ಬಂದಿದ್ದೇನಷ್ಟೇ" ಎಂದು ನುಡಿದರು. ಗಾಂಧೀಜಿ ಮರುಮಾತಾಡದೇ ಔಷಧವನ್ನು ತೆಗೆದುಕೊಳ್ಳಲೇಬೇಕಾಯಿತು.
ಡಾ.ರಾಯ್‌ ಸ್ವರಾಜ್ಯ ಕಲ್ಪನೆಯು ಸಾಕಾರವಾಗಲು ಪ್ರಜೆಗಳಲ್ಲಿ ಮಾನಸಿಕವಾದ ಮತ್ತು ದೈಹಿಕ ದೃಢತೆಯನ್ನು ತುಂಬುವುದುದರ ವಿನಹ ಸಾಧ್ಯವಾಗುವುದಿಲ್ಲ ಎಂದು ನಂಬಿದ್ದರು. ಅವರು ವೈದ್ಯಕೀಯ ಶಿಕ್ಷಣ ಕ್ಷೇತ್ರಕ್ಕೆ ಈ ನಿಟ್ಟಿನಲ್ಲಿ ತಮ್ಮ ಕೊಡುಗೆಯನ್ನು ನೀಡಿದರು. ಅವರು ಈ ನಿಟ್ಟಿನಲ್ಲಿ ಜಾದವಪುರ ಟಿ.ಬಿ ಆಸ್ಪತ್ರೆ, ಚಿತ್ತರಂಜನ್‌ ಸೇವಾ ಸದನ್‌, ಆರ್‌.ಜಿ.ಕರ್‌ ವೈದ್ಯಕೀಯ ಕಾಲೇಜು. ಕಮಲಾ ನೆಹರು ಆಸ್ಪತ್ರೆ, ವಿಕ್ಟೊರಿಯಾ ಸಂಸ್ಥೆ, ಮತ್ತು ಚಿತ್ತರಂಜನ್‌ ಕ್ಯಾನ್ಸರ್‌ ಆಸ್ಪತ್ರೆಗಳನ್ನು ಕಟ್ಟಿಸಿದರು. ಚಿತ್ತರಂಜನ್‌ ಸೇವಾ ಸದನ್‌ ಇದು ಮಹಿಳೆಯರಿಗಾಗಿ ಮತ್ತು ಮಕ್ಕಳಿಗಾಗಿ ೧೯೨೬ರಲ್ಲಿ ಪ್ರಾರಂಭವಾಯಿತು. ಹೆಂಗಸರು ಮೊದಮೊದಲು ಆಸ್ಪತ್ರೆಗೆ ಬರಲು ಹಿಂಜರಿಯುತ್ತಿದ್ದರು. ಆದರೆ ಡಾ. ರಾಯ್‌ ಮತ್ತು ಅವರ ತಂಡದವರಿಗೆ ಧನ್ಯವಾದಗಳನ್ನು ಅರ್ಪಿಸಬೇಕು ಏಕೆಂದರೆ ಅವರ ಪ್ರಯತ್ನದಿಂದ ಎಲ್ಲ ವರ್ಗಗಳ ಮತ್ತು ಜನಾಂಗದ ಮಹಿಳೆಯರು ಆಸ್ಟತ್ರೆಗೆ ಬರತೊಡಗಿದರು. ಅವರು ಮಹಿಳೆಯರಿಗಾಗಿ ನರ್ಸಿಂಗ್‌ ಮತ್ತು ಸಾಮಾಜಿಕ ಸೇವೆಗಳಿಗಾಗಿನ ಕೇಂದ್ರವನ್ನು ಸ್ಥಾಪಿಸಿದರು.
ಬಿಧಾನ್‌ ಅವರು ಕೇವಲ ರೂ.೧,೨೦೦ನ್ನು ಮಾತ್ರ ತೆಗೆದುಕೊಂಡು ಫೇಬ್ರುವರಿ ೧೯೦೯ರಲ್ಲಿ ಸೆಂಟ್‌ ಬಾರ್ಥೊಲೊಮೆವ್ಸ್‌ ಆಸ್ಪತ್ರೆಗೆ ಮುಂದಿನ ಶಿಕ್ಷಣಕ್ಕಾಗಿ ತನ್ನ ಹೆಸರನ್ನು ನೊಂದಾಯಿಸಲು ತೆರಳಿದರು. ಅಲ್ಲಿನ ಮುಖ್ಯಸ್ಥರು ಏಷ್ಯಾದಿಂದ ಅವರನ್ನು ವಿಧ್ಯಾರ್ಥಿಯಾಗಿ ಆಯ್ಕೆ ಮಾಡುವ ನಿರ್ಧಾರನ್ನು ಕೈಬಿಡುವ ಮೂಲಕ ಬಿಧಾನ್‌ ಅವರ ಅರ್ಜಿಯನ್ನು ತಿರಸ್ಕರಿಸಲಾಯಿತು. ಡಾ.ರಾಯ್‌ ಅವರು ಧೃತಿಗೆಡಲಿಲ್ಲ. ಅವರು ಮೇಲಿಂದ ಮೇಲೆ ಮೂವತ್ತು ಬಾರಿ ಅರ್ಜಿಯನ್ನು ಸಲ್ಲಿಸಿದ ನಂತರ ಮುಖ್ಯಾಧಿಕಾರಿಗೆ ಬಿಧಾನ್‌ ಅವರನ್ನು ಕಾಲೇಜಿಗೆ ವಿಧ್ಯಾರ್ಥಿಯಾಗಿ ತೆಗೆದುಕೊಳ್ಳಲೇ ಬೇಕಾಯಿತು. ಕೇವಲ ಎರಡು ವರ್ಷ ಮೂರು ತಿಂಗಳ ಅವಧಿಯಲ್ಲಿ . ಮತ್ತು . ನ್ನು ಪೂರೈಸಿ ಇಂಗ್ಲೆಂಡ್‌ನಿಂದ ೧೯೧೧ರಲ್ಲಿ ಸ್ವದೇಶಕ್ಕೆ ವಾಪಸಾದರು. ಸ್ವದೇಶಕ್ಕೆ ವಾಪಸಾದ ನಂತರ ಕಲ್ಕತ್ತಾ ಮೆಡಿಕಲ್‌ ಕಾಲೇಜಿನಲ್ಲಿ ಮತ್ತು ಕ್ಯಾಂಪ್‌ಬೆಲ್‌ ಮೆಡಿಕಲ್‌ ಸ್ಕೂಲ್‌ ಮತ್ತು ನಂತರ ಕಾರ್ಮಿಕಲ್‌ ಮೆಡಿಕಲ್‌ ಕಾಲೇಜಿನಲ್ಲಿ ಕಲಿಸುವ ವೃತ್ತಿಯನ್ನು ಪ್ರಾರಂಭಿಸಿದರು.
ಡಾ.ರಾಯ್‌ ಯುವಕರೇ ದೇಶವನ್ನು ರೂಪಿಸಬಲ್ಲವರಾಗಿದ್ದಾರೆ ಎಂಬುದನ್ನು ನಂಬಿದ್ದರು. ಯುವಕರು ಹಿಂದಿನದನ್ನು ಅನುಸರಿಸುತ್ತಾ ಕುಳ್ಳದೇ ಮತ್ತು ದೊಂಬಿ ಗಲಾಟೆಗಳಲ್ಲಿ ಪಾಲ್ಗೊಳ್ಳದೇ ಸಾಮಾಜಿಕ ಕಾರ್ಯಗಳಲ್ಲಿ ತೊಡಗಿಕೊಳ್ಳುವಂತಾಗಬೇಕೆಂದು ಆಶಿಸುತ್ತಿದ್ದರು. ಡಿಸೆಂಬರ್‌ ೧೫, ೧೯೫೬ರಲ್ಲಿ ಲಕ್ನೋ ವಿಶ್ವವಿದ್ಯಾಲಯದಲ್ಲಿ ಸಭೆಯನ್ನುದ್ದೇಶಿಸಿ ಮಾಡಿದ ಭಾಷಣದಲ್ಲಿ ಅವರು "ನನ್ನ ಯುವ ಮಿತ್ರರೇ, ನೀವು ಸ್ವತಂತ್ರ- ಹೋರಾಟದ ಸೈನಿಕರಾಗಿದ್ದೀರಿ. ಹೋರಾಟವು ಬೇಡಿಕೆಗಾಗಿ, ಹೆದರಿಗೆ, ಕೀಳರಿಮೆ ಮತ್ತು ಹತಾಶೆಗಳನ್ನು ಹೋಗಲಾಡಿಸುವುದಕ್ಕಾಗಿದೆ. ಪರಿಶ್ರವಿಲ್ಲದೇ ಫಲವಿಲ್ಲ, ದೇಶಕ್ಕಾಗಿ ಸ್ವಾರ್ಥವನ್ನು ತ್ಯಜಿಸಿ ಹೋರಾಡೊಣ, ನೀವು ದೃಢವಾದ ವಿಶ್ವಾಸ ಮತ್ತು ದೈರ್ಯದಿಂದ ಮುನ್ನುಗ್ಗುತ್ತಿರೆಂದು ನಂಬಿದ್ದೇನೆ." ಎಂದು ಹೇಳಿದ್ದಾರೆ.
ಡಾ.ರಾಯ್‌ ಅವರು ೧೯೨೫ರಲ್ಲಿ ರಾಜಕೀಯವನ್ನು ಪ್ರವೇಶಿಸಿದರು. ಬಂಗಾಳದ ವಿಧಾನ ಸಭೆಗೆ ನಡೆದ ಚುನಾವಣೆಯಲ್ಲಿ ಸ್ವತಂತ್ರ ಅಭ್ಯರ್ಥಿಯಾಗಿ ಬಾರಕ್‌ಪುರ ಕ್ಷೇತ್ರದಲ್ಲಿ ಅಲೆದಾಡಿದರು ಮತ್ತು ನಡೆದ ಚುನಾವಣೆಯಲ್ಲಿ ಬಂಗಾಳದ ಅತ್ಯಂತ ಹಿರಿಯ "ಗ್ರ್ಯಾಂಡ್ ಓಲ್ಡ್ ಮ್ಯಾನ್ ಆಫ್ ಬೆಂಗಾಲ್," ಎಂಬ ಖ್ಯಾತಿಯ ಸುರೇಂದ್ರನಾಥ ಬ್ಯಾನರ್ಜಿ ಅವರನ್ನು ಸೋಲಿಸಿದರು. ಪಕ್ಷೇತರವಾಗಿ ನಿಂತಿದ್ದರೂ ಕೂಡ ಸ್ವರಾಜ್‌ ಪಾರ್ಟಿ ದಿಂದ ಬೆಂಬಲಿಸಲ್ಪಟ್ಟವರಾಗಿದ್ದರು. ೧೯೨೫ನಂತರ ಸಧ್ಯದಲ್ಲಿಯೇ ರಾಯ್‌ ಅವರು ಹೂಗ್ಲಿ ನದಿಯಲ್ಲಿ ನಡೆಯುತ್ತಿರುವ ಮಾಲಿನ್ಯಗಳು ಮತ್ತು ಮುಂದಿನ ದಿನಗಳಲ್ಲಿ ಅದನ್ನು ತಡೆಗಟ್ಟುವ ವಿಧಾನಗಳನ್ನು ಮಂಡಿಸಿದರು.
೧೯೪೨ರಲ್ಲಿ ರಂಗೂನ್‌ ಜಪಾನಿಯರ ಬಾಂಬ್‌ ದಾಳಿಗೆ ತುತ್ತಾಯಿತು ಮತ್ತು ಕಲ್ಕತ್ತಾವು ಜಪಾನಿಯ ದಂಗೆಯಿಂದ ಸಂಪೂರ್ಣ ನಿರ್ನಾಮವಾಗಬಹುದೆಂಬ ಭಯಕ್ಕೆ ಒಳಗಾಯಿತು. ಆ ಸಂದರ್ಭದಲ್ಲಿ ಡಾ.ರಾಯ್‌ ಅವರು ಕಲ್ಕತ್ತಾ ವಿಶ್ವವಿದ್ಯಾಲಯದ ಉಪಕುಲಪತಿಗಳಾಗಿ ಕಾರ್ಯನಿರ್ವಹಿಸುತ್ತಿದ್ದರು. ಅವರು ವಿಶ್ವವಿದ್ಯಾಲಯದಲ್ಲಿ ಕಲಿಸಲು ಮತ್ತು ಕಲಿಯಲು ತೊಂದರೆಯಾಗದಂತೆ ಮಾಡುವ ಉದ್ದೇಶದಿಂದ ವೈಮಾನಿಕ ದಾಳಿಗಳಿಂದ ರಕ್ಷಿಸಿಕೊಳ್ಳಬಲ್ಲ ಮೇಲ್ಚಾವಣಿಗಳನ್ನು ರೂಪಿಸುವಂತೆ ಯೋಜನೆಯನ್ನು ಹಾಕಿಕೊಟ್ಟರು. ಇಂತಹ ಮಹತ್ತರವಾದ ಸಾಧನೆಯನ್ನು ಗುರುತಿಸಿ ೧೯೪೪ರಲ್ಲಿ ಡಾಕ್ಟರೇಟ್‌ ಆಪ್‌ ಸೈನ್ಸ್‌ ಪದವಿಯನ್ನು ನೀಡಿ ಪುರಸ್ಕರಿಸಲಾಯಿತು.
ಡಾ.ರಾಯ್‌ ಅವರು ಆಲ್‌ ಇಂಡಿಯಾ ಕಾಂಗ್ರೆಸ್‌ ಕಮಿಟಿಗೆ ೧೯೨೮ರಲ್ಲಿ ಆಯ್ಕೆಯಾದರು. ಅವರು ಮೇಲ್ದರ್ಜೆಗೆ ಹೋಗಬೇಕೆಂಬ ಪ್ರಯತ್ನ ಅಥವಾ ವಿವಾದಗಳಿಂದ ದೂರವೇ ಉಳಿದರು. ೧೯೨೯ರಲ್ಲಿ ಡಾ.ರಾಯ್‌ ಅವರು ಬಂಗಾಳದಲ್ಲಿ ಸಾಮಾಜಿಕ ಕ್ರಾಂತಿಯೊಂದನ್ನು ಮಾಡಿದರು ಮತ್ತು ೧೯೩೦ರಲ್ಲಿ ಪಂಡಿತ್‌ ಮೊತಿಲಾನ್‌ ನೆಹರುರವರು ಕಾರ್ಯಕಾರಿ ಮಂಡಳಿಯ ಸದಸ್ಯರನ್ನಾಗಿ ನೇಮಕ ಮಾಡಿದರು. ಸಿ.ಡಬ್ಲೂ.ಸಿ.ಯು ವಿಧಾನಮಂಡಳವನ್ನು ಕಾನೂನು ಬಾಹಿರವೆಂದು ಜರಿಯಿತು ಮತ್ತು ಇತರ ಸದಸ್ಯರ ಜೊತೆಯಲ್ಲಿಯೇ ಡಾ.ರಾಯ್‌ ಅವರು ೨೬ ಅಗಸ್ಟ್‌ ೧೯೩೦ರಂದು ಬಂದನಕ್ಕೊಳಗಾಗಿ ಸೆಂಟ್ರಲ್‌ ಅಲಿಪುರ್‌ ಕಾರಾಗೃಹಕ್ಕೆ ತಳ್ಳಲ್ಪಟ್ಟರು.
ಬಿಧಾನ್‌ ಅವರ ವೈದ್ಯಕೀಯ ಶಿಕ್ಷಣವನ್ನು ಪಡೆಯುತ್ತಿರುವಾಗಿನ ಜೀವನವು ಅತ್ಯಂತ ಪರಿಶ್ರಮದಯಕವಾಗಿತ್ತು. ಮೊದಲ ವರ್ಷದಲ್ಲಿಯೇ ತಂದೆಯವರು ಉಪ ಜಿಲ್ಲಾಧಿಕಾರಿಯಾಗಿ ನಿವೃತ್ತಿಯನ್ನು ಪಡೆದರು. ಆದ್ದರಿಂದ ಅವರು ಬಿಧಾನ್‌ ಅವರಿಗೆ ಬಹಳ ದಿನಗಳ ಕಾಲ ಹಣವನ್ನು ಕಳುಹಿಸಿಕೊಡಲು ಅಶಕ್ತರಾದರು. ಬಿಧಾನ್‌ ಅವರು ಸ್ಕಾಲರ್‌ಶಿಫ್‌ಗಳನ್ನು ಪಡೆಯುತ್ತಿದ್ದರು ಮತ್ತು ತಮ್ಮ ಖರ್ಚುವೆಚ್ಚಗಳನ್ನು ಅತ್ಯಂತ ಎಚ್ಚರಿಕೆಯಿಂದ ನಿರ್ವಹಿಸುತ್ತಿದ್ದರು. ತಮ್ಮ ಪುಸ್ತಕಳನ್ನು ಸಹ ಖರೀದಿಸದೇ ಗ್ರಂಥಾಲಯಗಳಿಂದ ಪಡೆಯುವುದು ಮತ್ತು ಕಲಿಸುತ್ತಿರುವಾಗ ಬರೆದುಕೊಳ್ಳುವುದರ ಮೂಲಕ ಉಳಿಸುತ್ತಿದ್ದರು.
ಬಿಧಾನ್‌ ಅವರು ಕಾಲೇಜಿನಲ್ಲಿರುವಾಗಲೇ ಬಂಗಾಳವಿಭಜನೆಯನ್ನು ಘೋಷಿಸಲಾಯಿತು. ಬಂಗಾಳ ವಿಭಜನೆಯ ವಿರುದ್ಧ ರಾಷ್ಟ್ರೀಯ ನಾಯಕರಾದ ಲಾಲಾ ಲಜಪತ್‌ರಾಯ್‌, ಅರವಿಂದ ಘೋಷ್‌, ತಿಲಕ ಮತ್ತು ಬಿಪಿನ್‌ ಚಂದ್ರಪಾಲ್‌ ಇವರ ಮುಂದಾಳತ್ವದಲ್ಲಿ ಹೋರಾಟಗಳು ಪ್ರಾರಂಭವಾದವು. ಬಿಧಾನ್‌ ಅವರು ಪೂರ್ಣ ಪ್ರಮಾಣದಲ್ಲಿ ಈ ಚಳುವಳಿಯಲ್ಲಿ ಪಾಲ್ಗೊಳ್ಳಲು ಮನಸ್ಸು ಮಾಡಿದರೂ ತಮ್ಮ ಆವೇಶವನ್ನು ಹಿಡಿತದಲ್ಲಿಟ್ಟುಕೊಂಡು ತಾನು ಕಲಿತು ತನ್ನ ಉದ್ಯೋಗದ ಮೂಲಕ ತನ್ನ ದೇಶವನ್ನು ಇನ್ನು ಹೆಚ್ಚು ಒಳ್ಳೆಯ ರೀತಿಯಲ್ಲಿ ಸೇವೆ ಮಾಡುವ ಮನಸ್ಸು ಮಾಡಿ ತಮ್ಮ ಅಭ್ಯಾಸದಲ್ಲಿ ಮನಸ್ಸನ್ನು ಕೆಂದ್ರೀಕರಿಸಿದರು.
ತಮ್ಮ ವಿದ್ಯಾಭ್ಯಾಸವನ್ನು ಪೂರೈಸಿದ ಕೂಡಲೇ, ಬಿ.ಸಿ. ರಾಯ್‌ ಅವರು ಪ್ರಾಂತೀಯ ಆರೋಗ್ಯ ಸೇವಾ ಕೇಂದ್ರವನ್ನು ಸೇರಿಕೊಂಡರು. ಇವರು ಅಲ್ಲಿ ಪರಿಶ್ರಮದಿಂದ ಮತ್ತು ಅಗಾಧವಾಗಿ ಕೆಲಸಮಾಡಿದರು. ಇವರು ಅಲ್ಲಿ ಔಷಧಗಳನ್ನು ಶಿಫಾರಸು ಮಾಡುವುದನ್ನು ಕಲಿತರು ಕೆಲವು ವೇಳೆ ದಾದಿಯರಂತೆ ಅವಶ್ಯಕತೆ ಇದ್ದಾಗ ಸೇವೆ ಸಲ್ಲಿಸಲು ಹೋಗುತ್ತಿದ್ದರು. ಅವರು ತಮ್ಮ ಬಿಡುವಿನ ವೇಳೆಯಲ್ಲಿ ತಾವು ಸ್ವತಂತ್ರವಾಗಿ ಸೇವೆ ಸಲ್ಲಿಸುತ್ತಿದ್ದರು.ಮತ್ತು ಇದಕ್ಕೆ ಪ್ರತಿಯಾಗಿ ರೂ.೨ ಮಾತ್ರ ಚಿಕಿತ್ಸಾ ಶುಲ್ಕವೆಂದು ತೆಗೆದುಕೊಳ್ಳುತ್ತಿದ್ದರು.
ಮುಂಬಯಿನಲ್ಲಿ ನೆಲೆಸಿದ ದಕ್ಷಿಣ ಭಾರತೀಯರಿಗೆ ಮನಒಪ್ಪುವ ಒಳ್ಳೆಯ 'ಫಿಲ್ಟರ್ ಕಾಫಿಪುಡಿ'ಯನ್ನು ತಯಾರಿಸುವುದರಲ್ಲಿ ಯಶಸ್ವಿಯಾದರು.'ಉತ್ತಮ ಕಾಫಿ ತಯಾರಿಕೆ' ಗೆ ಸಮರ್ಪಕವಾದ ಉತ್ತಮ ಶುದ್ಧ ಕಾಫಿಪುಡಿಯ ಅಗತ್ಯವಿದೆ. ದಕ್ಷಿಣ ಭಾರತೀಯರಿಗೆ ಉತ್ತಮ ಶುದ್ಧ ಕಾಫಿಪುಡಿಯ ಅಗತ್ಯ ಬಹಳವಾಗಿತ್ತು. ಆಫೀಸಿನಲ್ಲಿ ಅನಿವಾರ್ಯವಾಗಿ ಚಹಾಸೇವನೆ ಮಾಡಿದರೂ, ಮನೆಯಲ್ಲಿ ಒಳ್ಳೆಯ 'ಫಿಲ್ಟರ್ ಕಾಫಿ' ಇಲ್ಲದಿದ್ದರೆ, ಸರಿಹೋಗುತ್ತಿರಲಿಲ್ಲ. ಈ ಅಗತ್ಯತೆಗಳನ್ನು ಪರಿಗಣಿಸಿ, ಅದನ್ನು ಸಮರ್ಪಕವಾಗಿ ನೀಗಿಸಿದ ಶ್ರೇಯಸ್ಸು 'ಜಿ.ವಿ.ವೆಂಕಟರಾಮ್' ರವರದು. ಹಾಗಾಗಿ ಅವರು ಮತ್ತು ಅವರ ಪರಿವಾರದವರು ಕೇವಲ ಶುದ್ಧ ಕಾಫಿಪುಡಿಯೊಂದನ್ನೇ ಆದ್ಯತೆಯಾಗಿಟ್ಟುಕೊಂಡು ತಮ್ಮ ಗ್ರಾಹಕರಿಗೆ ಒದಗಿಸುತ್ತಾ ಬಂದಿದ್ದಾರೆ. 'ಕಾಫಿ ಬಿಸಿನೆಸ್' ಜೊತೆಗೆ 'ಚಲನಚಿತ್ರತಯಾರಿಕೆಯ ಗೀಳೂ' ಅವರಿಗೆ ಅಂಟಿಕೊಂಡಿತ್ತು. ಮೈಸೂರು ಪ್ರಿಂಟಿಗ್ ಪ್ರೆಸ್ ನ ಮಾಲಿಕ, ಜಿ.ವಿ.ರಂಗಸ್ವಾಮಿ ಇವರ ಸೋದರ.
'ಕನ್ನಡ ಚಿತ್ರರಂಗ ಸಚಿತ್ರ ಇತಿಹಾಸ ಗ್ರಂಥ'ದಲ್ಲೂ 'ಆಶಾ ನಿರಾಶಾ' ಚಲನಚಿತ್ರದ ಬಗ್ಗೆ, ದಾಖಲೆಗಳು ದೊರೆಯುವುದಿಲ್ಲ. ಸನ್, ೧೯೫೪,ಜೂನ್ ೨೦, ರ,ಕರ್ಮವೀರ ಪತ್ರಿಕೆಯಲ್ಲಿ ಮುಂಬಯಿನ ಕನ್ನಡಿಗರೊಬ್ಬರ ಧೀರ ಕಾರ್ಯದಬಗ್ಗೆ ಬೆಳಕು ಚೆಲ್ಲಿದ ಲೇಖನ ಪ್ರಕಟವಾಗಿದೆ. ಚಿತ್ರನಿರ್ಮಾಣದ ಬಗೆಗಿನ ಮೂಲ ಕಾಗದ ಪತ್ರಗಳ ದಾಖಲೆಗಳ 'ಝೆರಾಕ್ಸ್ ಕಾಗದಗಳು, ಮಾಹಿತಿ ಪತ್ರಕೆಗಳು, ದಿವಂಗತ, ಶ್ರೀ.ವೆಂಕಟರಾಮ್ ರವರ ಮಗ, 'ಶ್ರೀಕಾಂತ್ ವೆಂಕಟರಾಮ್' ಹತ್ತಿರ, ಉಪಲಭ್ದವಿವೆ. ಸುದ್ದಿ ಮಾಧ್ಯಮದ ಪ್ರಕಾರ,ಕ್ರಾಂತಿವೀರ ಸಂಗೊಳ್ಳಿರಾಯಣ್ಣ ಚಿತ್ರದಲ್ಲಿ 'ಬೆಳ್ಳನೆ ಬೆಳಗಾಯಿತು ಗೀತೆ', ಯನ್ನು ಲತಾರವರು ಹಾಡಿದ್ದಾರೆ. ’ಒಂದೇ ಬಳ್ಳಿಯ ಹೂಗಳು’ ಚಿತ್ರದಲ್ಲಿ 'ಮಹಮ್ಮದ್ ರಫಿ' ಯವರು ಕಂಠದಾನಮಾಡಿದ ’ನೀನೆಲ್ಲಿ ನಡೆವೆ ದೂರ', ಎಂಬ ಗೀತೆ, ಕರ್ನಾಟಕದ ಜನತೆಯನ್ನು ಪುಳಕಿತಗೊಳಿಸಿವೆ.
ಮೈಸೂರ್ ಕನ್ಸರ್ನ್ಸ್,'ಮುಂಬಯಿನ ಕಿಂಗ್ಸ್ ಸರ್ಕಲ್' ನಲ್ಲಿ ಕಾಫಿಪುಡಿ ಮಾರಾಟದಿಂದಲೇ ದಶಕಗಳಿಂದ ಅಸ್ತಿತ್ವದಲ್ಲಿದೆ.'ಜಿ.ವಿ.ವೆಂಕಟರಾಮ್' ರವರು ಇದರ ಸ್ಥಾಪಕರು. ಮೂಲತಃ ಮೈಸೂರಿನವರಾದ ಇವರು ದಶಕಗಳಿಂದ ಕೇವಲ ಕಾಫಿಪುಡಿ, ಕೊಯಮತ್ತೂರ್ ಬೆಣ್ಣೆ, ಬಿಸ್ಕತ್ತು, ಮುಂತಾದವುಗಳನ್ನು ವ್ಯಾಪಾರಮಾಡಿ ಹಣಸಂಪಾದಿಸಿದವರಲ್ಲಿ ಪ್ರಮುಖರು. ಎಲ್ಲರಂತೆ ಇವರೂ ಉದ್ಯೋಗಕ್ಕಾಗಿ ಮುಂಬಯಿಗೆ ಬಂದು ನೆಲೆಸಿದ ಜಿ.ವಿ.ಸಹೋದರರಲ್ಲೊಬ್ಬರು. ಎಂಬ ಹೆಸರಿನಲ್ಲಿ ಕಾಫಿಪುಡಿ ಅಂಗಡಿಯನ್ನು ಬಹಳ ವರ್ಷಗಳಿಂದ ನಡೆಸಿಕೊಂಡು ಬಂದಿದ್ದಾರೆ.
ಪೂರ್ಣ ಹೆಸರು ರಟ್ಟೆಹಳ್ಳಿ ನಾಗೇಂದ್ರರಾವ್ ಕೃಷ್ಣಪ್ರಸಾದ್. ಅಭಿಮಾನಿಗಳಿಗೆ ಆರ್.ಎನ್.ಕೃಷ್ಣಪ್ರಸಾದ್ ಛಾಯಾಗ್ರಾಹಕರಾಗಿ, ನಿರ್ದೇಶಕರಾಗಿ ಹೆಸರಾದರು. ಮೊದಲ ಕನ್ನಡ ವಾಕ್ಚಿತ್ರದ ಸೂತ್ರಧಾರಿಯಾದ ಆರ್. ನಾಗೇಂದ್ರರಾವ್ ಅವರ ಪುತ್ರ. ಖ್ಯಾತ ಚಿತ್ರ ಸಾಹಿತಿ ಆರ್.ಎನ್. ಜಯಗೋಪಾಲ್ ಅವರ ಹಿರಿಯ ಸಹೋದರ.
ಬೆಂಗಳೂರಿನಲ್ಲಿ ಜನಿಸಿದ ಇವರು, ಸೆಂಟ್ರಲ್ ಕಾಲೇಜಿನಲ್ಲಿ ವಿಜ್ಞಾನ ಪದವಿ ಪಡೆದವರು. ಜಯಚಾಮರಾಜೇಂದ್ರ ಪಾಲಿಟೆಕ್ನಿಕ್ನಲ್ಲಿ ಸಿನಿಮಾಟೋಗ್ರಫಿ ಮುಗಿಸಿ, ಸಿನಿಮಾ ರಂಗದತ್ತ ಹೆಜ್ಜೆ ಬೆಳೆಸಿದವರು.ಸಿನಿಮಾಟೋಗ್ರಫಿ ಕಲಿತ ನಂತರ ಕೃಷ್ಣಪ್ರಸಾದ್ ಮದರಾಸಿನ ಎವಿಎಂ ಸ್ಟುಡಿಯೋದಲ್ಲಿ ಮುಖ್ಯ ಕ್ಯಾಮರಾಮನ್ ಆಗಿದ್ದ ಮುತ್ತುಸ್ವಾಮಿ ಎನ್ನುವ ಹೆಸರಾಂತ ಕ್ಯಾಮರಾಮನ್ ಅವರ ಬಳಿ ಸಹಾಯಕರಾಗಿ ತರಬೇತಿ ಪಡೆದರು.
ನಗುವ ಹೂವು ಚಿತ್ರದ ನಿರ್ದೇಶನಕ್ಕಾಗಿ ಉತ್ತಮ ಪ್ರಾಂತೀಯ ಭಾಷಾ ಚಿತ್ರ ಪ್ರಶಸ್ತಿ ಪಡೆದರು. ೧೯೮೦-೮೧ ನೇ ಸಾಲಿನಲ್ಲಿ 'ಮರೆಯದ ಹಾಡು' ಚಿತ್ರದ ಛಾಯಾಗ್ರಹಣಕ್ಕಾಗಿ ಎರಡನೇ ಬಾರಿ ರಾಜ್ಯ ಪ್ರಶಸ್ತಿ ಪಡೆದರು. ರಾಜ್ಯೋತ್ಸವ ಪ್ರಶಸ್ತಿ, ಸೌತ್ ಇಂಡಿಯನ್ ಸಿನಿಮಾಟೋಗ್ರಾಫರ್ ಜೀವಮಾನ ಸಾಧನೆ ಪ್ರಶಸ್ತಿ, ಡಾ.ವಿಷ್ಣುವರ್ಧನ್ ಪ್ರಶಸ್ತಿ ಸೇರಿದಂತೆ ಸಾಕಷ್ಟು ಪುರಸ್ಕಾರಗಳು ಲಭ್ಯವಾಗಿವೆ. ಮೈಸೂರು ವಿವಿ ಇವರ ಸಿನಿಮಾಟೋಗ್ರಫಿ ಪುಸ್ತಕವನ್ನು ಪಠ್ಯವನ್ನಾಗಿಸಿದೆ.ಕನ್ನಡದಲ್ಲಿ ಮೊಟ್ಟಮೊದಲ ಬಾರಿಗೆ ಆರ್ವೊ ವರ್ಣ ನೆಗೆಟಿವ್ ಫಿಲಂ ಬಳಸಿ ಛಾಯಾಗ್ರಹಣ ಮಾಡಿದ ಮೊದಲಿಗ ಎಂಬ ಹೆಗ್ಗಳಿಕೆ ಇವರದು.ತಮಿಳು 'ಮೈಕೆಲ್ ಮದನ ಕಾಮರಾಜನ್' ಸೇರಿದಂತೆ ಕೆಲವು ತಮಿಳು ಚಿತ್ರಗಳಲ್ಲಿ ಇವರು ಅಭಿನಯಿಸಿದ್ದರು. "ನಮನ"
ತನ್ನ ಇನ್ನಿಂಗ್ಸ್‌‌ನ ಆದಿಭಾಗದಲ್ಲಿರುವ ಬ್ಯಾಟ್ಸ್‌‌ಮನ್‌‌ ತಪ್ಪು ನಿರ್ಧಾರದ ಅಥವಾ ದುಡುಕಿನ ಹೊಡೆತಗಳನ್ನು ಆಡುವ ಸಂಭಾವ್ಯತೆಗಳು ಹೆಚ್ಚಿದ್ದು, ಕ್ಯಾಚ್‌ ಹಿಡಿಯಬಲ್ಲ ಕ್ಷೇತ್ರರಕ್ಷಣೆಗಾರರು ಸಿದ್ಧರಾಗಿರುವುದು ಖಂಡಿತಾ ಪ್ರಯೋಜನಕಾರಿಯಾಗಬಲ್ಲದು.
ತ್ವರಿತ ಬೌಲರ್‌/ಚೆಂಡೆಸೆತಗಾರರು ಹೊಸತಾದ ಚೆಂಡುಗಳಲ್ಲಿ ತಪ್ಪಿಲ್ಲದೆ ಬ್ಯಾಟಿಂಗ್‌ ಮಾಡಲು ಕಷ್ಟಸಾಧ್ಯ ಪರಿಸ್ಥಿತಿ ನಿರ್ಮಾಣ ಮಾಡುವ ಹೆಚ್ಚಿನ ಮಟ್ಟದ ಪುಟಿತ ಹಾಗೂ ತಿರುಗುವಿಕೆಗಳನ್ನು ಪಡೆಯುತ್ತಾರೆ.
ಹೊಸತಾದ ಕಾಲಾವಧಿಯಲ್ಲಿ ಅಥವಾ ಪಾನೀಯ ಬಿಡುವಿನ, ಕೆಟ್ಟ ಹವಾಮಾನದ ಅಥವಾ ಗಾಯಗೊಳ್ಳುವಿಕೆಗಳಿಂದ ಅಡ್ಡಿಪಡಿಸಿದ ನಂತರ ಆಡುವುದಕ್ಕೆ ಮರಳಿದಾಗ ಬ್ಯಾಟ್ಸ್‌ಮನ್ನರು ಬ್ಯಾಟಿಂಗ್‌ ಲಯಕ್ಕೆ ಮತ್ತೆ ಹೊಂದಿಕೊಳ್ಳುವುದು ಅನಿವಾರ್ಯವಾಗಿರುತ್ತದೆ. ಹಾಗೆ ಹೊಂದಿಕೊಳ್ಳಲು ಪ್ರಯತ್ನಿಸುತ್ತಿರುವಾಗ ಅವರು ತಪ್ಪುಮಾಡುವ ಸಂಭವ ಹೆಚ್ಚಿರುತ್ತದೆ.
ಒಂದು ತಂಡದ ಅತ್ಯುತ್ತಮ ಬೌಲರ್‌/ಚೆಂಡೆಸೆತಗಾರರು ಹೊಡೆಯಲು ತೀರ ಕಷ್ಟಕರವಾಗುವಂತಹಾ ಎಸೆತಗಳನ್ನು ಹಾಕುವ ಪ್ರವೃತ್ತಿಯವರಾಗಿದ್ದು, ಅವರು ಆಕ್ರಮಣಕಾರಕ ಕ್ಷೇತ್ರ ನಿಯೋಜನೆಯಿಂದ ಬಹಳಷ್ಟು ಅನುಕೂಲತೆಗಳನ್ನು ಪಡೆಯುತ್ತಾರೆ.
ತೇವಪೂರಿತವಾದ ಪಿಚ್‌‌ ವೇಗದ ಬೌಲರ್‌/ಚೆಂಡೆಸೆತಗಾರರಿಗೆ ನಡುಗೆರೆಯ ಸುತ್ತ ಚೆಂಡಿನ ಊಹಿಸಲಸಾಧ್ಯವಾಗುವ ಸ್ತರಗಳಿಂದ ಕೂಡಿದ ಚಲನೆಯನ್ನು ಪಡೆಯಲು ಸಹಾಯ ಮಾಡಿದರೆ, ಒಣದಾದ, ಹುಡುಹುಡಿಯಾದ/ಹಾಳಾದ ಪಿಚ್‌‌ ಸ್ಪಿನ್‌ ಬೌಲರ್‌/ಚೆಂಡೆಸೆತಗಾರರಿಗೆ ಊಹಿಸಲಸಾಧ್ಯವಾಗುವ ತಿರುಗು ಹಾಗೂ ಚುರುಕಿಲ್ಲದ ನಡೆಯನ್ನು ಮೂಡಿಸಲು ಸಹಾಯ ಮಾಡುತ್ತದೆ, ಮೋಡಕವಿದ ವಾತಾವರಣವು ಸ್ವಿಂಗ್‌ ಬೌಲರ್‌/ಚೆಂಡೆಸೆತಗಾರರಿಗೆ ಅನುಕೂಲಕರವಾಗಿ ಪರಿಣಮಿಸುತ್ತದೆ. ಈ ಮೂರೂ ತರಹದ ಪರಿಸ್ಥಿತಿಗಳಲ್ಲಿ ಸನಿಹದಲ್ಲಿರುವ ಆಕ್ರಮಣಕಾರಕ ಕ್ಷೇತ್ರರಕ್ಷಣೆಗಾರರ ಬಳಿಗೆ ಹಾರಿ ಬರುವ ಕ್ಯಾಚ್‌ಗಳಿಗೆ ಕಾರಣವಾಗಬಲ್ಲವು.
ಬ್ಯಾಟಿಂಗ್‌ ತಂಡವು ಕಳಪೆಯಾಗಿ ಆಡುತ್ತಿದ್ದಲ್ಲಿ ಅಥವಾ ತನ್ನ ಉತ್ಸಾಹವನ್ನು ಕಳೆದುಕೊಂಡಿದ್ದಲ್ಲಿ,ಆಕ್ರಮಣಕಾರಕ ಕ್ಷೇತ್ರರಕ್ಷಣೆಯಿಂದ ಒತ್ತಡವನ್ನು ಹೆಚ್ಚಿಸಬಹುದಾಗಿರುತ್ತದೆ.
ದೀರ್ಘ ಕಾಲದಿಂದ ಬ್ಯಾಟಿಂಗ್‌ ಮಾಡುತ್ತಿರುವಂತಹಾ ಹಾಗೂ ಚೆಂಡೆಸೆತದ ಶೈಲಿಯನ್ನು ಹಿತವಾಗಿಸಿಕೊಂಡಿದ್ದ ಸಂದರ್ಭಗಳಲ್ಲಿ ಬ್ಯಾಟ್‌ಮನ್ನರನ್ನು ಔಟ್‌ ಮಾಡುವುದು ಬಹಳ ಕಷ್ಟಕರವಾಗಿರುತ್ತದೆ. ಅನೇಕವೇಳೆ ಇದಕ್ಕೆ ಅತ್ಯುತ್ತಮವಾದ ತಂತ್ರವೆಂದರೆ ರಕ್ಷಣಾತ್ಮಕ ಕ್ಷೇತ್ರರಕ್ಷಣೆಗೆ ಮೊರೆಹೋಗಿ ಒತ್ತಡದಿಂದ ಓಟಗಳ ಗಳಿಕೆಯ ವೇಗವನ್ನು ನಿಧಾನಗೊಳಿಸುವುದಾಗಿರುತ್ತದೆ, ಇದು ಬ್ಯಾಟ್ಸ್‌‌ಮನ್‌‌ನನ್ನು ವಿಹ್ವಲಗೊಳಿಸಿ ಆತನು ದುಡುಕಿ ಭಾರೀ ಹೊಡೆತಗಳನ್ನು ಹೊಡೆಯುವ ಪರಿಸ್ಥಿತಿಯನ್ನು ಉಂಟುಮಾಡಬಹುದಾಗಿರುತ್ತದೆ.
ಬ್ಯಾಟಿಂಗ್‌ ತಂಡವು ತ್ವರಿತವಾಗಿ ಓಟಗಳನ್ನು ಗಳಿಸುವುದು ಅನಿವಾರ್ಯವಾಗಿದ್ದಾಗ
ಬ್ಯಾಟಿಂಗ್‌ ತಂಡವು ಗೆಲ್ಲಲು ಅಥವಾ ಮುನ್ನಡೆಯನ್ನು ಕಾಯ್ದುಕೊಳ್ಳಲು ಓಟಗಳನ್ನು ತ್ವರಿತವಾಗಿ ಗಳಿಸುವುದು ಅನಿವಾರ್ಯವಾಗುವಂತಹಾ ಸಂದರ್ಭಗಳಲ್ಲಿ (ಏಕೆಂದರೆ ಉದಾಹರಣೆಗೆ, ತಂಡವೊಂದು ನಿಯಮಿತ ಓವರ್‌ಗಳ ಇನ್ನಿಂಗ್ಸ್‌‌ನ ಮಿತಿಗೆ ಹತ್ತಿರವಾಗುತ್ತಿರುವಾಗ), ಓಟಗಳ ಗಳಿಕೆಯ ವೇಗವನ್ನು ಕುಗ್ಗಿಸುವುದು ಅವರು ಹಾಗೆ ಮಾಡುವ ಸಾಧ್ಯತೆಗಳನ್ನು ಕಡಿಮೆಗೊಳಿಸಬಲ್ಲದು.
ಬ್ಯಾಟ್‌ಮನ್ನರು ತ್ವರಿತವಾಗಿ ಓಟಗಳನ್ನು ಗಳಿಸುವುದಕ್ಕೆ ಶಕ್ಯರಾಗಿದ್ದಲ್ಲಿ , ಅವರು ತಮ್ಮನ್ನು ಔಟ್‌ ಮಾಡುವ ಹಲವು ಅವಕಾಶಗಳನ್ನು ನೀಡುತ್ತಿರಬೇಕೆಂದೇನಿಲ್ಲ, ಆದ್ದರಿಂದ ಅವರ ಓಟದ ಗಳಿಕೆಯ ವೇಗವನ್ನು ನಿಯಂತ್ರಿಸಬೇಕು.
ಚೆಂಡು ಹಾಗೂ ಪಿಚ್‌‌ಗಳು ಬೌಲರ್‌/ಚೆಂಡೆಸೆತಗಾರರಿಗೆ ಅನುಕೂಲಕರವಾಗಿರದಿದ್ದಲ್ಲಿ
ಚೆಂಡು ಹೆಚ್ಚೇನೂ ಚಲನೆಯನ್ನು ಹೊಂದಿರದಿದ್ದಲ್ಲಿ ಹಾಗೂ ಬ್ಯಾಟ್‌ಮನ್ನರು ಪ್ರತಿಬಾರಿಯೂ ಸುಲಭವಾಗಿಯೇ ಅದನ್ನು ಹೊಡೆಯಲು ಸಾಧ್ಯವಾಗುತ್ತಿದ್ದರೆ ಸನಿಹದ ಕ್ಯಾಚಿಂಗ್‌ ಕ್ಷೇತ್ರರಕ್ಷಣೆಗಾರರನ್ನು ಹೆಚ್ಚಿನ ಸಂಖ್ಯೆಯಲ್ಲಿ ಹೊಂದಿರುವುದು ಯಾವುದೇ ರೀತಿ ಪೂರಕವಲ್ಲ.
ಯಾವುದೇ ಒಂದು ಕಾರಣದಿಂದ ತುಲನಾತ್ಮಕವಾಗಿ ಕಳಪೆ ಸಾಮರ್ಥ್ಯದ ಬೌಲರ್‌/ಚೆಂಡೆಸೆತಗಾರನು ಚೆಂಡೆಸೆತವನ್ನು ಮಾಡಲೇಬೇಕಾದಲ್ಲಿ, ಅನೇಕ ವೇಳೆ ಇದಕ್ಕೆ ಅತ್ಯುತ್ತಮ ಕಾರ್ಯತಂತ್ರವೆಂದರೆ ಆಗಬಹುದಾದ ಹಾನಿಯ ಪ್ರಮಾಣವನ್ನು ಉಚಿತ ಓಟಗಳ ಲಭ್ಯತೆಯನ್ನು ಕಡಿಮೆಗೊಳಿಸುವುದಾಗಿರುತ್ತದೆ.
ಕೆಳಕಂಡ ನಿಯಮಗಳಿಗೆ ಬದ್ಧವಾಗಿದ್ದು ಕ್ಷೇತ್ರರಕ್ಷಣೆಗಾರರನ್ನು ಮೈದಾನದ ಯಾವ ಸ್ಥಳದಲ್ಲಿಯಾದರೂ ನಿಲ್ಲಿಸಬಹುದಾಗಿರುತ್ತದೆ. ಚೆಂಡನ್ನು ಎಸೆಯುವಂತಹಾ ಸಮಯದಲ್ಲಿ :
ಯಾವುದೇ ಕ್ಷೇತ್ರರಕ್ಷಣೆಗಾರನು ಪಿಚ್‌‌ನ ಮೇಲೆ ತನ್ನ ದೇಹದ ಯಾವುದೇ ಭಾಗವು ಬರುವಂತಿರಬಾರದು ಅಥವಾ ತಾನು ನಿಂತಿರಬಾರದು . ಆತನ ದೇಹವು ಪಿಚ್‌‌ನ ಮೇಲೆ ನೆರಳನ್ನುಂಟು ಮಾಡುತ್ತಿದ್ದರೆ, ಆ ನೆರಳು ಬ್ಯಾಟ್ಸ್‌‌ಮನ್‌‌ ಎಸೆತವನ್ನು ಆಡುವುದು ಮುಗಿಯುವವರೆಗೆ ಅಲುಗಕೂಡದು.
ಸ್ಕ್ವೇರ್‌‌ ಲೆಗ್‌ನ ಹಿಂಭಾಗದ ಮೈದಾನದ ಚತುರ್ಥ ಭಾಗದಲ್ಲಿ ಬಹುಶಃ ವಿಕೆಟ್‌‌ -ಕೀಪರ್‌‌ನನ್ನು ಹೊರತುಪಡಿಸಿ ಇತರೆ ಇಬ್ಬರಿಗಿಂತ ಹೆಚ್ಚಿನ ಸಂಖ್ಯೆಯ ಕ್ಷೇತ್ರರಕ್ಷಣೆಗಾರರು ಇರುವ ಹಾಗಿಲ್ಲ. ಈ ನಿಯಮವು ಅಸ್ತಿತ್ವದಲ್ಲಿರುವ ಒಂದು ಕಾರಣದ ವಿವರವನ್ನು ತಿಳಿದುಕೊಳ್ಳಲು ಬಾಡಿಲೈನ್‌ ಭಾಗವನ್ನು ನೋಡಿ.
ಇನ್ನಿಂಗ್ಸ್‌‌ ) ಒಂದರ ಗೊತ್ತುಪಡಿಸಿದ ಓವರ್‌ಗಳ ಅವಧಿಯಲ್ಲಿ, ೩೦ ಗಜಗಳ ತ್ರಿಜ್ಯದ ಪ್ರತಿ ವಿಕೆಟ್‌‌ ನ ಮಧ್ಯ ಸ್ಟಂಪ್‌ಅನ್ನು ಕೇಂದ್ರವಾಗಿಟ್ಟುಕೊಂಡಿರುವ ಅರ್ಧವೃತ್ತಗಳಾಗಿರುವುದನ್ನು ಪಿಚ್‌‌ಗೆ ಸಮಾಂತರವಾಗಿರುವ ನೇರ ರೇಖೆಯು ಪೂರ್ಣಗೊಳಿಸುವ ಮೂಲಕ ಮೂಡಿಸಿರುವ ಅಂಡಾಕಾರದ ರೇಖೆಯ ಹೊರಗೆ ಇಬ್ಬರಿಗಿಂತ ಹೆಚ್ಚಿನ ಕ್ಷೇತ್ರರಕ್ಷಣೆಗಾರರು ನಿಲ್ಲುವಂತಿಲ್ಲ. ಇದನ್ನು ಕ್ಷೇತ್ರರಕ್ಷಣೆ ವೃತ್ತವನ್ನಾಗಿ ಕರೆಯಲಾಗುತ್ತದೆ. ಇಷ್ಟು ಮಾತ್ರವಲ್ಲದೇ ಈ ಓವರ್‌ಗಳ ಅವಧಿಯಲ್ಲಿ ಇಬ್ಬರು ಕ್ಷೇತ್ರರಕ್ಷಣೆಗಾರರು ನಿಗದಿಪಡಿಸಿದ "ಸನಿಹದ ಕ್ಯಾಚ್‌ ಹಿಡಿಯುವ" ಸ್ಥಾನಗಳಲ್ಲಿ ಇರಲೇಬೇಕು.
ಇನ್ನಿಂಗ್ಸ್‌‌ನ ಉಳಿದ ಭಾಗಗಳಲ್ಲಿ ಕ್ಷೇತ್ರರಕ್ಷಣಾ ವೃತ್ತದ ಹೊರಭಾಗದಲ್ಲಿ ಐವರಿಗಿಂತ ಹೆಚ್ಚಿನ ಸಂಖ್ಯೆಯ ಕ್ಷೇತ್ರರಕ್ಷಣೆಗಾರರು ಇರುವ ಹಾಗಿಲ್ಲ.
ಇಷ್ಟು ಮಾತ್ರವಲ್ಲದೇ ನೇರವಾಗಿ ವಿಕೆಟ್‌‌ ಕೀಪರ್‌‌ನ ಹಿಂದೆ ಯಾವುದೇ ಕ್ಷೇತ್ರರಕ್ಷಣೆಗಾರ ನಿಲ್ಲುವಂತಿಲ್ಲ. ವಿಕೆಟ್‌‌ ಕೀಪರ್‌‌ನ ಹಿಂದೆ ಅಥವಾ ಪಿಚ್‌‌ಅನ್ನು ಹೊರತುಪಡಿಸಿ ಕ್ಷೇತ್ರರಕ್ಷಣೆಗಾರರನ್ನು ಇತರ ಯಾವುದೇ ಸ್ಥಳದಲ್ಲಿ ನಿಲ್ಲಿಸಬಹುದಾಗಿರುತ್ತದೆ.
ಲಾಂಗ್‌ ಸ್ಟಾಪ್‌, ಬೌಂಡರಿಯ ಕಡೆಗೆ ವಿಕೆಟ್‌‌ -ಕೀಪರ್‌‌ಗಿಂತ ಹಿಂದೆ ನಿಲ್ಲುವ ವ್ಯಕ್ತಿಯ ಸ್ಥಾನ (ಸಾಧಾರಣವಾಗಿ ಇದನ್ನು ವಿಕೆಟ್‌‌ -ಕೀಪರ್‌‌ ಅಸಮರ್ಥನೆಂಬ ಭಾವನೆಯಿದ್ದರೆ ಮಾಡುವುದಾಗಿದ್ದು ಬಹುತೇಕ ವೃತ್ತಿಪರ ಕ್ರಿಕೆಟ್‌‌ನಲ್ಲಿ ಇದನ್ನು ಬಹುತೇಕ ಎಲ್ಲಿಯೂ ಕಾಣಲಾಗಿಲ್ಲ). ಈ ಸ್ಥಾನವನ್ನು ಕೆಲವೊಮ್ಮೆ ಸೌಮ್ಯೋಕ್ತಿಯಾಗಿ ವೆರಿ ಫೈನ್‌ ಲೆಗ್‌‌ ಎಂದೂ ಕರೆಯಲಾಗುತ್ತದೆ.
ಡೀಪ್‌‌ ಕವರ್‌‌‌ , ಡೀಪ್‌ ಎಕ್ಸ್‌ಟ್ರಾ ಕವರ್‌‌ ಅಥವಾ ಡೀಪ್‌ ಮಿಡ್‌‌ವಿಕೆಟ್‌ ಗಳಿಗೆ ಪರ್ಯಾಯವಾದ ಸ್ವೀಪರ್‌ ಸ್ಥಾನವು ‌ , ಸಾಧಾರಣವಾಗಿ ರಕ್ಷಣಾತ್ಮಕವಾದ ಸ್ಥಾನವಾಗಿದ್ದು ಇದರ ಮೂಲ ಉದ್ದೇಶ ಫೋರ್‌ಗಳನ್ನು ಗಳಿಸದಂತೆ ತಡೆಯುವುದಾಗಿರುತ್ತದೆ.
ಕೌ ಕಾರ್ನರ್‌‌ ಇದು ಡೀಪ್‌ ಮಿಡ್‌‌ವಿಕೆಟ್‌ ‌ ಮತ್ತು ಲಾಂಗ್‌ ಆನ್‌ ಗಳ ನಡುವಿನ ಬೌಂಡರಿಯಲ್ಲಿನ ಸ್ಥಾನಕ್ಕೆ ನೀಡಲಾಗಿರುವ ಒಂದು ಅನೌಪಚಾರಿಕ ತಮಾಷೆಯ ಹೆಸರು.
೪೫ ಆನ್‌ ದ ೧. ಬಿಡಿಓಟಗಳನ್ನು ತಡೆಯುವ ಉದ್ದೇಶದ ಸ್ಕ್ವೇರ್‌‌ನ ಹಿಂದೆ ೪೫ ಕೋನದಲ್ಲಿ ಲೆಗ್‌ ಸೈಡ್‌ನಲ್ಲಿನ ಸ್ಥಾನವಾಗಿರುತ್ತದೆ. ಬ್ಯಾಕ್‌ವರ್ಡ್‌/ಹಿಂಭಾಗದ ಶಾರ್ಟ್‌ ಲೆಗ್‌ಗೆ ಒಂದು ಪರ್ಯಾಯ ವಿವರಣೆ ಇದಾಗಿದೆ.
ಸಾಧಾರಣವಾಗಿ ಸಿಲ್ಲಿ ಮಿಡ್‌ಆನ್‌ ಅಥವಾ ಸಿಲ್ಲಿ ಮಿಡ್‌ ಆಫ್‌ ನ ಬಳಿಯೇ ಆದರೆ ಪಿಚ್‌ಗೆ ಸಾಕಷ್ಟು ಸನಿಹದಲ್ಲಿಯೇ ಕ್ಷೇತ್ರರಕ್ಷಣೆಯು ಕೊನೆಗೊಳ್ಳುವಂತೆ ಚೆಂಡನ್ನು ಎಸೆದ ನಂತರ ಬೌಲರ್‌/ಚೆಂಡೆಸೆತಗಾರನು ಕೂಡಾ ಮೈದಾನದಲ್ಲಿ ಓಡುವುದನ್ನು ತಪ್ಪಿಸಬೇಕು.
ಸ್ಕ್ವೇರ್‌‌ನ ಹಿಂದೆ ಇರುವ ಕ್ಷೇತ್ರರಕ್ಷಣೆಗಾರನನ್ನು ವರ್ಣಿಸುವಾಗ ಸ್ಟಂಪುಗಳನ್ನು ವಿಭಾಗಿಸುವ ಪಿಚ್‌‌ನ ಮಧ್ಯಭಾಗದಲ್ಲಿರುವ ಕಾಲ್ಪನಿಕ ರೇಖೆಯೊಂದರೆ ವಿಸ್ತರಣೆಗೆ ಸನಿಹವಾದ ಒಂದು ಸ್ಥಾನ.
ಸ್ಕ್ವೇರ್‌‌ನ ಮುಂಭಾಗದಲ್ಲಿರುವ ಕ್ಷೇತ್ರರಕ್ಷಣೆಗಾರನನ್ನು ವರ್ಣಿಸುವಾಗ ಸ್ಟಂಪುಗಳನ್ನು ವಿಭಾಗಿಸುವ ಪಿಚ್‌‌ನ ಮಧ್ಯಭಾಗದಲ್ಲಿರುವ ಕಾಲ್ಪನಿಕ ರೇಖೆಯೊಂದರೆ ವಿಸ್ತರಣೆಗೆ ಸನಿಹವಾದ ಒಂದು ಸ್ಥಾನ.
ಸ್ಟಂಪುಗಳನ್ನು ವಿಭಾಗಿಸುವ ಪಿಚ್‌‌ನ ಮಧ್ಯಭಾಗದಲ್ಲಿರುವ ಕಾಲ್ಪನಿಕ ರೇಖೆಯೊಂದರೆ ವಿಸ್ತರಣೆಯಲ್ಲಿ ಮತ್ತಷ್ಟು ದೂರದ ಸ್ಥಾನ.
ಸ್ಕ್ವೇರ್‌‌ ನ ಮುಂದೆ ; ಬೌಲರ್‌/ಚೆಂಡೆಸೆತಗಾರನು ಇರುವ ಪಿಚ್‌ನ ಭಾಗದ ಮತ್ತಷ್ಟು ಮುಂದೆ ಹಾಗೂ ಸಕ್ರಿಯ ಬ್ಯಾಟ್ಸ್‌‌ಮನ್‌‌ನು ಇರುವ ಪಿಚ್‌ನ ಭಾಗದ ಮತ್ತಷ್ಟು ಮುಂದಿನ ಸ್ಥಾನ.
ಸ್ಕ್ವೇರ್‌‌ ಪ್ರದೇಶದ ಹಿಂದೆ ; ಸಕ್ರಿಯ ಬ್ಯಾಟ್ಸ್‌‌ಮನ್‌‌ನು ಇರುವ ಪಿಚ್‌ನ ಭಾಗದೆಡೆ ಮತ್ತಷ್ಟು ಮುಂದಿನ ಸ್ಥಾನ ಹಾಗೂ ಬೌಲರ್‌/ಚೆಂಡೆಸೆತಗಾರಗಾರನು ಇರುವ ಪಿಚ್‌ನ ಭಾಗದ ಮತ್ತಷ್ಟು ಆಚೆಯ ಭಾಗ.